Ramai Tak Tahu, Jus Buah Boleh Jadi Punca Utama Perut Buncit! Tapi Kenapa?

Apabila umur semakin lanjut, lemak perut bawah mula muncul. Kadangkala sampai naik rimas dan malu jika lemak perut semakin membesar. Anda tahu cara untuk buang lemak perut buncit ini?

Untuk mendapatkan lebih banyak info tentang Pemakanan Sihat, sila dapatkan
di sini
.

Lemak perut bawah juga disebut sebagai lemak viseral

Masalah lemak perut bawah ini bukanlah satu isu yang hanya berlegar dalam satu-satu jantina sahaja. Ia boleh berlaku sama ada terhadap lelaki dan juga wanita.

Tahukah anda, lemak perut yang berlebihan ini sebenarnya amat berbahaya kepada kesihatan tubuh?

Ini kerana ia adalah faktor risiko bagi penyakit-penyakit kronik
 seperti diabetes jenis 2
,
kanser
,
penyakit jantung
 dan lain-lain lagi.

Dalam dunia perubatan, lemak perut bawah ini dikenali sebagai lemak viseral (
visceral fat
).

Ketahui punca-punca sebenar yang menyebabkan perut anda menjadi buncit di bawah ini.

Punca-punca terbentuknya lemak perut bawah

Berikut ialah lima punca yang sering menyebabkan perut buncit tanpa anda ketahui:

#1. Lemak perut bawah berpunca daripada jus buah

Percaya atau tidak, hakikatnya
jus buah-buahan menjadi antara sebab utama perut anda mempunyai lemak berlebihan.

Walaupun jus buah-buahan kedengaran seperti sejenis minuman yang sihat dan bersifat semula jadi, namun ia tidak seperti yang kita bayangkan.

Jus buah-buahan amat tinggi dengan kandungan gula walaupun jus yang anda buat sendiri di rumah.

Tidak dinafikan bahawa jus buah-buahan sememangnya kaya dengan vitamin dan mineral, namun kandungan gula di dalamnya boleh menyebabkan perut menjadi buncit.

#2. Diet kurang kandungan protein

Jenis makanan yang tinggi kandungan protein boleh menyebabkan anda menjadi lebih cepat kenyang.

Dengan itu, anda akan kurang mengambil makanan yang seterusnya mengurangkan jumlah kalori harian.

Namun, jika anda kurang mengambil sumber protein setiap hari, maka ia boleh menyebabkan perut menjadi buncit.

Kekurangan sumber protein dalam tubuh akan menyebabkan anda cepat lapar dan akhirnya mempunyai perut yang buncit.

#3. Lemak trans juga jadi punca terbentuknya lemak perut bawah

Lemak trans ialah sejenis lemak jahat yang merisikokan anda kepada pelbagai jenis penyakit.

Lemak trans banyak digunakan dalam industri produk makanan kerana ia boleh membantu memanjangkan hayat produk makanan.

Lemak trans banyak dijumpai dalam makanan yang diproses seperti biskut, nuget dan kek.

Lemak trans menjadi antara penyebab utama perut anda menjadi buncit.

#4. Hidup yang pasif

Jika anda banyak duduk atau baring setiap hari tanpa melakukan sebarang aktiviti fizikal, maka itu adalah jenis kehidupan yang pasif.

Gaya hidup yang pasif seperti ini sememangnya sangat tidak menyihatkan tubuh badan.

Ia menjadi antara punca obesiti yang paling utama.

Maka tidak hairanlah jika perut boleh menjadi buncit jika kurang bersenam
 dan melakukan
aktiviti fizikal yang lain.

#5. Makanan dan minuman yang tinggi gula jadi punca lemak perut bawah

Kita mungkin hanya mengenali gula dalam bentuk gula pasir secara fizikal sahaja.

Namun tahukah anda, ada banyak lagi makanan harian anda yang sebenarnya tinggi kandungan gula.

Ini termasuklah kek, yogurt berperisa, teh, kopi, kicap, sos dan lain-lain lagi.

Makanan tinggi kandungan gula seperti ini sememangnya diketahui boleh menyebabkan perut buncit.

Malah, ia juga boleh menyebabkan anda mengalami obesiti
 dan diabetes jika pengambilannya tidak dikawal setiap hari.

Cara untuk buang lemak perut buncit

Memandangkan anda sudah mengetahui punca-punca perut buncit seperti di atas, maka anda pasti ingin tahu cara terbaik buang lemak perut buncit.

Antara yang boleh anda lakukan ialah:

Kurangkan pengambilan makanan dan minuman tinggi gula.
 Jika anda mengidam kepada makanan manis, ambil pilihan makanan yang lebih sihat seperti buah-buahan segar.

Banyakkan pengambilan makanan berprotein.
 Pastikan anda mengambil sama ada ikan, ayam atau daging setiap hari apabila anda ingin makan. Makanan tinggi protein juga menjadi cara terbaik untuk buang lemak perut buncit.

Kurangkan memakan makanan yang diproses
. Banyakkan makan makanan sebenar dan kurangkan makan makanan yang diproses. Antara makanan yang perlu anda elakkan adalah seperti daging burger, sosej, nuget, makanan dalam tin dan makanan ringan.

Amalkan gaya hidup yang aktif.
 Pastikan anda melakukan aktiviti fizikal setiap hari seperti bersenam, bersukan, membersihkan rumah, berkebun atau lain-lain lagi.

Dapatkan tidur yang mencukupi.
 Pastikan anda mendapat tidur yang bukan sahaja mencukupi malah berkualiti. Tidur awal setiap hari supaya anda mempunyai cukup masa untuk mengecas tenaga diri anda.

Berhenti merokok.
 Merokok menjadi antara punca perut menjadi buncit. Oleh itu, kurangkan dan cuba untuk berhenti merokok. Ia bukan sahaja boleh membantu buang lemak perut buncit, tetapi mengurangkan risiko penyakit kronik.

[health_tool_article id=”32121″]

Kesimpulan

Kini anda telah mengetahui punca-punca yang menyebabkan timbulnya lemak perut bawah.

Amalkan tip seperti yang telah dinyatakan untuk buang lemak perut buncit anda.

Membuang lemak perut seperti ini bukan sahaja mampu menguruskan badan, tetapi juga mengurangkan risiko anda mendapat penyakit kronik.


Kehamilan Luar Jangkaan: 5 Perkara Perlu Dilakukan

Jika anda hamil tanpa dirancang, and mungkin terkejut dan tidak tahu apa yang perlu dilakukan. Anda juga mungkin berfikir untuk menggugurkan kandungan tersebut bagi mengelak persepsi masyarakat yang buruk terhadap anda. Atau anda mungkin risau pasangan anda tidak mahukan anak itu selain risau anda tidak dapat menjadi ibu yang baik. Berikut adalah 5 perkara anda perlu lakukan ketika berada dalam situasi ini.

Berjumpa doktor

Ini adalah masanya untuk anda berjumpa dengan doktor. Doktor anda akan mengesahkan status kehamilan dan tempoh kandungan anda. Doktor juga boleh memastikan sama ada bayi itu dalam kondisi yang baik. Jika anda mempunyai masalah kesihatan seperti masalah jantung, diabetes atau obesiti, maklumkan kepada doktor anda.

Berjumpa kaunselor atau meminta bantuan orang yang dipercayai

Jika anda mahu tidak mahukan anak ini dengan menggugurkan kandungan atau memberikan bayi anda kepada jagaan orang lain, berjumpalah dengan kaunselor yang boleh membantu anda mengatasi masalah emosi seperti kegelisahan, stres atau depresi. Masalah-masalah ini adalah normal memandangkan kehamilan yang terjadi adalah di luar jangkaan. Walaubagaimanapun, kondisi ini mampu memberi kesan kepada kesihatan dan tumbesaran bayi.

Jika anda mahu menggugurkan kandungan, anda perlu berbincanglah dahulu dengan kaunselor terhadap kesan dan akibat melakukannya serta berdiskusilah dengan doktor anda berkaitan risiko dan komplikasi prosedurnya.

Anda juga boleh meminta bantuan daripada orang yang anda percaya dengan berbincang tentang masalah anda. Beritahu mereka situasi dan perasaan anda serta tindakan yang bakal anda lakukan. Individu ini boleh membantu anda membuat pilihan dan memberi sokongan.

Menjaga diri

Sentiasa jaga diri anda sebaiknya. Anda memerlukan badan dan minda yang sihat untuk mengandung dan menjalani prosedur ini. Mula ambil asid folik setiap hari, makan makanan yang sihat, melakukan aktiviti ringan seperti berenang atau berjoging, memastikan waktu tidur mencukupi dan minum air dalam kuantiti yang sebetulnya setiap hari. Berbincanglah dengan pakar diet untuk membantu anda.

Hentikan tabiat buruk

Sekiranya anda mahu meneruskan kandungan anda, anda perlu berhenti melakukan tabiat buruk seperti merokok, mengambil alkohol mahupun penggunaan dadah kerana perkara-perkara ini boleh merosakkan kandungan. Berbincanglah dengan doktor anda tentang bagaimana menghentikan tabiat buruk anda.

Ketahui risiko anda

Penting untuk anda ketahui apa yang perlu anda elakkan semasa sedang hamil.

Anda perlu menjauhi binatang seperti kucing. Kucing mungkin membawa kuman yang boleh mengakibatkan jangkitan atau gangguan.

Berhenti makan makanan yang tidak dimasak seperti daging mentah atau susu.

Berhenti pakai kasut tinggi untuk mengelakkan anda jatuh sekaligus memberi kesan buruk kepada kandungan.

Hello Health Group
 tidak menyediakan nasihat perubatan, diagnosis, atau rawatan.


Ada Pendarahan Di Awal Kehamilan? Ini 8 RISIKO Yang Mungkin Terjadi

Kenapa berlaku pendarahan walaupun berdasarkan
ujian kehamilan,
 keputusannya positif? Ini punca pendarahan awal kehamilan yang patut bakal ibu ketahui.

Untuk mendapatkan lebih banyak info berkenaan Kehamilan, anda boleh klik
di sini
.

Pendarahan di awal kehamilan keadaan normal?

Pendarahan ketika hamil yang dikategorikan sebagai ringan, tidak perlu dibimbangkan. Ini terutamanya jika ia berlangsung selama 1 atau 2 hari sahaja.

Pendarahan awal kehamilan adalah dianggap sebagai perkara biasa dan sering kali tidak mendatangkan sebarang masalah.

Namun sebaliknya, jika ia pendarahan berat dan disertai dengan gejala-gejala lain, ini mungkin petunjuk kepada keadaan kesihatan yang lebih serius.

Punca pendarahan awal kehamilan

Seperti yang dinyatakan awal tadi, jika pendarahan ketika hamil agak teruk, terdapat beberapa kemungkinan yang menjadi penyebab keadaan itu terjadi.

Berikut antara 8 risiko yang boleh dialami
ibu mengandung:

1. Pendarahan implantasi

Pendarahan di awal kehamilan yang ringan adalah tidak berbahaya, ia disebut sebagai
spotting
.

Keadaan itu berlaku apabila embrio melekat pada dinding rahim dan sedang berkembang. Selalunya ia terjadi dalam tempoh anda
sepatutnya mengalami kedatangan haid
.

Berbeza dengan darah haid, pendarahan awal kehamilan atau
pendarahan implantasi
 biasanya berwarna lebih ringan – merah muda hingga coklat pudar.

Biasanya ia berlangsung untuk tempoh beberapa jam hingga hari dan tidak melibatkan pendarahan berat.

2. Polip serviks

Dianggarkan 2 hingga 5% wanita menghidap polip – ketumbuhan kecil sebesar jari – pada serviks, pintu masuk daripada saluran faraj ke rahim.

Polip serviks biasanya jinak
 – bererti ia bukan punca barah.

Walau bagaimanapun, ketumbuhan itu boleh menyebabkan keradangan atau iritasi sehingga mengakibatkan berlakunya pendarahan berwarna merah terang.

Anda juga mungkin tidak akan mengalami sebarang simptom lain. Tetapi polip ini boleh dikesan dengan mudah semasa melakukan pemeriksaan pelvis.

Punca pendarahan awal kehamilan #3. Hubungan seks atau pemeriksaan fizikal

Bercakap mengenai pemeriksaan pelvis, seperkara perlu difahami, terdapat kemungkinan ada alatan yang mungkin mencucuk atau berada dekat dengan pelvis semasa ujian dilakukan.

Keadaan itu boleh menyebabkan iritasi sekali gus pendarahan faraj.

Ini bermakna,
aktiviti seksual
 juga boleh menjadi faktor pendarahan di awal kehamilan.

Umumnya, keadaan ini terjadi kerana hormon kehamilan menjadikan serviks – dan banyak perkara lain – lebih sensitif.

Anda mungkin melihat darah merah terang pada seluar dalam sejurus selepas hubungan intim atau pemeriksaan fizikal.

Usah bimbang, ia keadaan biasa yang berlaku sekali sahaja dan akan hilang dengan sendiri.

4. Keguguran

Sebarang pendarahan berat pada
trimester pertama
, terutamanya jika diikuti dengan kesakitan, ia mungkin
berkaitan dengan keguguran
.

Kebanyakan keguguran berlaku pada trimester pertama kehamilan.

Jika anda mengalami keguguran, terdapat beberapa simptom lain yang akan terjadi seperti:

Pendarahan berwarna merah terang hingga coklat

Rasa sakit pada bahagian bawah perut

Rasa mencucuk pada bahagian belakang badan

Keluar darah beku atau tisu daripada saluran faraj

5. Kehamilan ektopik

Turut dikenali
sebagai kehamilan luar rahim,
 ia terjadi apabila telur disenyawakan melekat pada kawasan luar rahim.

Kebanyakan kehamilan jenis ini berlaku pada bahagian
tiub fallopio
 – penghubung antara ovari dan rahim.

Peratusan untuk berlakunya kehamilan ektopik adalah lebih rendah berbanding
risiko keguguran
.

Bayi tidak boleh membesar selain daripada di dalam rahim. Maka kehamilan ini perlu mendapatkan rawatan perubatan segera.

Simptom lain yang mungkin dialami adalah:

Gelombang kesakitan tajam

Kekejangan teruk

Tekanan pada rektum

6. Kehamilan molar

Punca lain pendarahan awal kehamilan adalah kehamilan molar atau kehamilan anggur.

Komplikasi ini jarang terjadi tetapi ia merupakan keadaan serius. Dianggarkan 1 daripada setiap 1,000 kehamilan mengalaminya.

Ia terjadi apabila
tisu plasenta
 tumbuh secara tidak normal, yang berpunca daripada kesilapan genetik semasa persenyawaan.

Ia sekali gus
mengakibatkan janin tidak membesar
 dan boleh menyebabkan keguguran pada trimester pertama.

Selain pendarahan ketika hamil yang berwarna merah terang hingga coklat gelap, simptom lain yang mungkin terjadi adalah:

Sakit perut bahagian bawah

Loya

Muntah

7. Subchorionic hematoma

Merupakan pendarahan di awal kehamilan yang berlaku apabila plasenta terlepas sedikit lekatan daripada dinding rahim.

Keadaan itu menyebabkan terbentuk jurang antara keduanya.

Hematoma boleh terjadi dalam pelbagai saiz yang berbeza.

Untuk saiz yang kecil, ia adalah keadaan paling biasa. Sebaliknya, saiz yang lebih besar boleh mengakibatkan pendarahan berat.

Kebanyakan wanita yang mengalami hematoma dapat menjalani
kehamilan yang sihat
.

Namun bagi subchorionic hematoma besar, wujud risiko keguguran untuk 20 minggu pertama kehamilan.

Simptom lain yang boleh dialami adalah:

Pendarahan ringan hingga berat, mungkin berwarna merah jambu hingga coklat

Sakit perut bahagian bawah

Kekejangan

8. Jangkitan

Adakalanya pendarahan ketika hamil mungkin tidak berkaitan dengan kandungan anda sama sekali, seperti jangkitan pada kawasan pelvis, pundi kencing atau saluran kencing.

Ia mungkin berpunca daripada bakteria, virus atau fungus.

Jangkitan yis
 atau
keradangan (vaginitis)
 serius turut boleh mengakibatkan pendarahan.

Selain pendarahan ringan berwarna merah jambu hingga merah, simptom lain yang mungkin terjadi adalah:

Kegatalan

Kesakitan bahagian perut bawah

Sensasi terbakar ketika kencing

Keputihan

Benjolan atau luka pada bahagian luar faraj

Berhati-hati dengan pendarahan awal kehamilan

Pendarahan di awal kehamilan pastinya mendatangkan kerisauan, bukan?

Namun, dalam kebanyakan kes, ia adalah keadaan biasa dan sebahagian daripada proses awal mengandung.

Tetapi jika pendarahan berat, ia mungkin petanda masalah lebih serius.

Jika ada sebarang keraguan, segera berjumpa dengan doktor.


Ramadhan Datang Lagi, Anda Tahu Bagaimana Nak Urus Ubat-Ubatan Ketika Puasa?

Mana-mana pesakit yang bercadang untuk berpuasa perlu diperiksa oleh pembekal penjagaan kesihatannya untuk menilainya secara individu (terutama mereka yang menghidap diabetes dan keadaan kronik yang tidak stabil).

Keadaan dan rawatan perubatan keseluruhan anda mesti dilihat semula. Anda juga harus dimaklumkan mengenai potensi risiko puasa yang mungkin pada kesihatan anda. Perubahan dan/atau pelarasan boleh dibuat untuk rejimen ubat untuk membolehkan anda puasa.

Individu yang mengambil ubat kronik perlu menyesuaikan jadual ubat supaya ia boleh diambil antara Iftar dan Sahur.

Bagi ubat-ubatan yang diambil beberapa kali pada waktu siang, strategi yang disyorkan termasuk memilih formulasi yang bertindak lama
(sustained release)
 atau menukar rejimen dos sekali atau dua kali sehari.
Rejimen yang disyorkan tersedia untuk keadaan kronik tertentu, termasuk penyakit Parkinson, penyakit tiroid dan penyakit jantung, walaupun lebih banyak maklumat diperlukan.

 Untuk keadaan jangka pendek yang memerlukan rawatan, seperti antibiotik untuk jangkitan atau ubat antiradang tanpa steroid untuk kesakitan, ubat-ubatan dengan dos sekali sehari harus dipilih. Dos nonoral seperti suntikan, penyedutan, supositori dan
titisan mata
/telinga biasanya dibenarkan semasa puasa, walaupun wujud beberapa variasi pertimbangan.

Bagi keadaan tertentu seperti migrain, gastrik dan hipertesi, anda perlu mengelakkan pencetusnya seperti tidak melangkau Sahur, kekal dihidrasi dan elakkan berada di bawah cahaya panas.

Antara ubat-ubatan yang tidak membatalkan puasa termasuk:

Titisan mata dan telinga.

Semua bahan yang diserap ke dalam tubuh melalui kulit, seperti krim, salap, pelekat dan plaster berubat.

Suntikan melalui kulit, otot, sendi, atau urat, kecuali pengambilan intravena.

Oksigen dan gas anestetik.

Membasuh mulut, berkumur, atau semburan oral, tidak ada apa-apa yang ditelan ke dalam perut.

Titisan atau semburan hidung.

Penyedut
(
Inhaler
).

Walau bagaimanapun, apabila Ramadan berakhir, anda perlu berjumpa doktor anda untuk menilai keberkesanan dan keselamatan pengurusan semasa tempoh puasa. Apa-apa perubahan yang telah dibuat kepada rejimen dos kini perlu dialihkan semula kepada rawatan asal.

Hello Health Group tidak menyediakan nasihat perubatan, diagnosis, atau rawatan.


Tubuh Kuat Bermula Dari Usus Yang Baik! Ini 6 Manfaat Minuman Probiotik, Selain Untuk Usus!

Minuman probiotik
 sememangnya terkenal kerana kebaikannya terhadap sistem penghadaman tubuh. Tetapi tahukah anda, terdapat banyak lagi manfaat apabila mengamalkan pengambilan
susu probiotik
 setiap hari?

Teruskan membaca perkongsian artikel ini untuk mengetahui dengan lebih lanjut mengenainya.

Untuk mendapatkan lebih banyak info tentang Pemakanan Sihat, sila dapatkannya

di sini.

Bakteria baik vs bakteria jahat

Apabila menyebut perkataan bakteria, biasanya kita akan mengaitkannya dengan sesuatu yang negatif seperti jangkitan atau penyakit berbahaya pada tubuh.

Hakikatnya, terdapat kedua-dua
bakteria baik
 dan jahat dalam tubuh kita khususnya di kawasan perut dan usus.

Namun, kita perlu mengawal jumlah bakteria jahat ini agar ia tidak memudaratkan kesihatan kita.

Tetapi, bagaimana untuk mengawal jumlah bakteria jahat dalam tubuh? Caranya mudah!

Anda hanya perlu mengambil makanan atau minuman yang mengandungi probiotik atau bakteria baik.

Makanan atau
minuman probiotik
 berfungsi menambahkan jumlah bakteria baik dalam tubuh.

Ia sekali gus membantu meningkatkan

peranan usus
 dan mengembalikan keseimbangan bakteria dalam perut.

Apakah sebenarnya probiotik ini?

Probiotik
 adalah sejenis mikroorganisma hidup yang hidup secara semula jadi dalam tubuh manusia.

Ia telah terbukti memberikan pelbagai manfaat kesihatan kepada tubuh badan manusia jika diambil dalam jumlah yang mencukupi
1
.

Ia berperanan melawan jangkitan dan membantu meningkatkan fungsi tubuh lain.

Probiotik adalah sebahagian daripada mikrobiom, iaitu ‘komuniti’ organisma dalam badan yang memastikan tubuh kita sentiasa berada dalam keadaan baik.

Setiap komuniti terdiri daripada mikrob. Manakala mikrob pula mengandungi kulat, bakteria dan juga virus.

Setiap individu pula mempunyai mikrobiom yang berbeza.

Oleh sebab itu, kita perlu mengambil pelbagai sumber probiotik untuk memberikan manfaat kepada kesejahteraan badan.

Mikrob perlu mempunyai ciri khusus untuk dilabelkan sebagai probiotik, iaitu:

Mempunyai manfaat kepada tubuh

Bertahan

dalam usus
 selepas dimakan

Selamat untuk dimakan

Manfaat minum
minuman probiotik

Probiotik boleh didapati dalam pelbagai bentuk seperti minuman, makanan dan juga suplemen (pil atau serbuk).

Contohnya, kita boleh dapat probiotik melalui diet seperti
tempe
, kimchi, miso, tapai,
yogurt
 dan
susu kultur
.

Pengambilan probiotik menerusi minuman seperti susu kultur adalah antara cara yang paling mudah. Namun, pengambilan menerusi makanan yang seimbang setiap hari adalah sesuatu yang penting.

Mengambil minuman yang mengandungi probiotik dalam diet harian boleh memberikan pelbagai kebaikan dalam jangka masa panjang.

Selain membantu mengawal bakteria dalam perut, berikut adalah antara kebaikan utama pengambilan probiotik:

1. Mengatasi masalah kulit

Masalah kulit
 berjerawat dan kemunculan bintik hitam adalah antara perkara yang paling tidak disukai. Ada kalanya ia sukar untuk ditangani.

Dengan menjadikan minuman kaya dengan probiotik ini sebagai amalan, ia dapat membantu melawan bakteria punca jerawat selain mengurangkan keradangan kulit
2
.

2. Kelebihan
minuman probiotik
: Tingkatkan sistem imun

Kesihatan usus adalah komponen penting dalam meningkatkan kekuatan sistem
imun badan
.

Ini kerana, 70 hingga 80% daripada sel imun kita berada dalam usus
3
.

Jika sistem imun menjadi  lemah, anda berisiko terdedah kepada pelbagai penyakit.

Berita baiknya, minuman seperti ini boleh membantu menguatkan sistem ketahanan tubuh.

Probiotik berperanan dalam melawan keradangan dan kerosakan akibat radikal bebas, di samping meningkatkan penyerapan nutrien
4
.

Kesannya, anda mungkin akan kurang mengalami gejala selesema, flu, masalah kulit dan gangguan pencernaan.

3. Mengurangkan risiko alahan atau sensitiviti makanan

Pengambilan probiotik juga dapat membantu dalam mengurangkan alahan makanan serta gejala

intoleransi laktosa.

Ini dibuktikan melalui kajian yang menyatakan bahawa, bakteria probiotik dalam produk berasaskan susu boleh digunakan bagi mengurangkan gejala-gejala intoleransi laktosa
5
.

4.
Susu probiotik
 bantu kawal gejala IBS

Minuman probiotik
 juga diketahui memberi manfaat kepada penghidap sindrom usus mudah terganggu atau
 ringkasnya IBS
.

Ini kerana, kebanyakan minuman ini mengandungi bakteria hidup yang telah diuji secara saintifik dapat membantu mengimbangkan flora usus.

Bagi pesakit dengan gangguan IBS, minuman seperti ini amat penting kerana ia boleh membantu dalam mengawal simptom seperti kembung dan
sakit perut
, sembelit, serta cirit-birit
6
.

Bakteria baik seperti strain
Lactobacillus
 juga berfungsi menguatkan sistem imun tubuh, yang secara tidak langsung membantu mengurangkan keradangan dalam usus
7
.

5.
Minuman probiotik
 boleh legakan cirit-birit

Probiotik juga boleh membantu mengawal dan melegakan
cirit-birit
 yang anda alami.

Probiotik terbaik adalah bakteria asid laktik atau
lactobacilli
 kerana ia mampu melawan kuman atau bakteria jahat lain yang menjadi punca cirit-birit
8
.

Oleh itu, pengambilan produk probiotik seperti
susu probiotik
 sememangnya dapat membantu melegakan keadaan cirit-birit.

6.
Minuman probiotik
 turut bermanfaat untuk pesakit GERD

Minuman probiotik juga mendapat perhatian sebagai cara bagi membantu mengawal
penyakit refluks gastroesofagus (GERD)
.

GERD berlaku apabila asid perut naik ke dalam esofagus, menyebabkan rasa pedih dan ketidakselesaan.

Probiotik berperanan untuk mengimbangi flora usus selain membantu menguatkan penghalang mukosa dalam perut. Ini sekali gus mengurangkan kejadian
refluks asid
.

Terdapat kajian yang menunjukkan bahawa, probiotik mungkin berperanan dalam mengurangkan simptom GERD seperti loya, sakit perut, dan simptom berkaitan gas
9
.

Persatuan Probiotik Antarabangsa juga menyatakan bahawa probiotik berpotensi membantu dalam mengurangkan simptom GERD
10
.

Namun, adalah penting untuk mendapatkan nasihat daripada doktor terlebih dahulu memandangkan setiap individu mungkin memerlukan pendekatan yang berbeza untuk mengurangkan gejala GERD.

Kelebihan lain
susu probiotik

Pengambilan makanan & minuman yang kaya dengan bakteria baik boleh menjadi pelengkap dalam rutin kecergasan harian.

Jika kerap melakukan

aktiviti senaman

berat, anda mungkin menekan sistem imun dan menjadikan tubuh terdedah kepada jangkitan.

Memandangkan probiotik boleh membantu menguatkan sistem imun, justeru pengambilannya secara tetap boleh memberi manfaat kepada atlet dan mereka yang gemar bersenam.

Probiotik perlu diambil secara rutin

Walaupun ia memberikan banyak kebaikan kepada tubuh, namun tidak bermakna dengan hanya sekali minum ia akan membersihkan sistem usus anda selama seminggu.

Sebaliknya, ia perlu diambil secara berkala.

Pengambilan secara rutin boleh membantu meningkatkan keteraturan sistem pencernaan, mengurangkan

perut kembung
 dan memerangi

masalah sembelit.

Ambil makanan &
minuman probiotik
 untuk kesejahteraan sepanjang masa

Kebanyakan jangkitan atau penyakit yang kita hadapi biasanya berpunca daripada jumlah bakteria yang tidak seimbang dalam usus.

Namun dengan mengamalkan makanan dan minuman

kaya probiotik
 ini, ia akan membantu mengawal kuantiti bakteria dalam usus dan meningkatkan kesihatan secara keseluruhan.

Jika terdapat sebarang pertanyaan mengenai kesesuaian pengambilan probiotik harian, bertanyalah kepada doktor atau pakar pemakanan untuk mendapatkan penerangan yang lebih jelas.

Dapatkan minuman Yakult sebagai sumber probiotik anda
di sini
!


Daging Lembu dan Kambing: Mana Lebih Baik?

Hari Raya Haji menjelang tiba. Bagi orang Islam, mereka dituntut untuk melaksanakan ibadah korban dengan menyembelih binatang ternakan seperti lembu, kambing dan berbagai lagi. Lalu, akan penuhlah peti ais dengan berkilo-kilo daging. Ada yang dapat daging lembu, ada juga daging kambing. Persoalannya, manakah lebih baik antara lembu atau kambing?

Perbandingan Daging Lembu dan Kambing

Kandungan nutrisi

Kedua-dua daging ini mengandungi banyak nutrisi dan zat-zat penting. Kedua-duanya juga mempunyai kualiti yang hampir sama. Secara perbandingan, kandungan protein dalam lembu dan kambing adalah tidak jauh beza, tetapi kandungan lemak mungkin berbeza.

Dari sudut kalori dan lemak, lembu adalah pilihan yang lebih sihat berbanding kambing. 100 gram daging lembu mengandungi 217 kalori, 26.1 gram protein dan 4.2 gram lemak berbanding daging kambing yang mengandungi 258 kalori, 25.6 gram protein dan 8.8 gram lemak.

Melihat kepada vitamin dan mineral pula, daging lembu dan kambing, kedua-duanya hampir sama kaya dengan:

Zink.

Selenium.

Fosforus.

Zat besi.

Tembaga.

Potassium.

Magnesium.

Sodium.

Vitamin B, K dan D.

Walau bagaimanapun, daging kambing mengandungi protein yang lebih berkhasiat. Ini adalah kerana kebanyakan kambing tidak diproses dan diternak di dalam ladang tertutup sepertimana lembu.

Adakah daging kambing lebih sihat berbanding daging lembu?

Kualiti dan khasiat daging banyak bergantung kepada jenis makanan yang diberikan kepada binatang tersebut. Daging daripada binatang yang diberikan rumput adalah lebih sihat dan bersih. Jika perlu membuat pilihan, kambing secara amnya lebih sihat kerana perusahaan lembu yang sangat meluas pada hari ini menyebabkan susah untuk mendapatkan daging yang diternak secara organik dan diberikan makanan rumput. Kebanyakannya memberikan gandum sebagai makanan kerana lebih murah dan menggemukkan lembu.

Manakala kambing pula kebiasaannya diusahakan serta diberikan makanan yang lebih organik dan semula jadi.

Kandungan lemak dalam daging kambing adalah lebih tinggi, tetapi lemak tersebut adalah lemak sihat. Kadungan lemak omega-3 yang sihat untuk jantung adalah lebih banyak memandangkan ia mengambil rumput sebagai makanan.

Tambahan pula, kualiti dari sudut kelembutan dan rasa tentunya lebih baik bagi daging kambing berbanding daging lembu. Ini menjadikan ia pilihan utama.

Apa pun pilihannya, daging merah harus dielakkan daripada menjadi santapan harian anda. Kajian mendapati bahawa pengambilan daging secara berlebihan meningkatkan risiko sakit jantung, diabetes dan mengurangkan jangkaan umur.

Baca juga:

Berhenti Mengambil Daging: Kesannya Kepada Tubuh

Elakkan Daging Lembu, Lebihkan Kekacang Untuk Mengurangkan Kadar Kematian

Penggunaan Antibiotik Dalam Pengeluaran Daging Membahayakan Manusia


Manfaat Sentuhan Kulit ke Kulit Antara Ibu dengan Bayi Selepas Kelahiran

Saintis mempercayai hubungan antara ibu bapa dengan anak mereka terjalin seawal usia bayi lagi. Melalui sentuhan kulit ke kulit selepas anda melahirkan bayi, ia akan membentuk satu jalinan antara anda dan bayi yang tidak boleh dipisahkan. Lagipun, sentuhan kulit ke kulit antara ibu dengan bayi selepas kelahiran juga akan mendatangkan pelbagai manfaat.

Ia membantu bayi mengadaptasi suhu

Perubahan suhu akan menjadi satu masalah kepada bayi yang baru lahir kerana mereka tidak perlu mengawal suhu badan mereka sendiri sebelum dilahirkan. Anda boleh membantu bayi anda mengadaptasi persekitaran “baru” mereka dengan melakukan sentuhan kulit ke kulit seperti mendukung atau merangkul mereka dalam dakapan anda. Ini dapat memastikan mereka kekal hangat sepertimana suasana di dalam rahim ibu.

Ia membantu perkembangan mental bayi

Dalam satu kajian yang dilakukan oleh pengkaji Kanada, bayi yang baru lahir dan menerima jagaan ibu ‘kangaroo’

lebih berpotensi untuk mempunyai fungsi otak yang lebih berkembang. Ini adalah hasil daripada sentuhan kulit ke kulit oleh ibu mereka. Bayi yang menerima jagaan ibu ‘kangaroo’ juga mempunyai kadar degupan jantung yang stabil dan tidur yang lebih terkawal.

Ia membantu bayi mendapatkan berat badan yang sihat

Apabila bayi anda kekal hangat dalam dakapan anda, mereka mampu menyimpan tenaga mereka untuk tumbesaran daripada menggunakannya untuk menyesuaikan diri dengan suhu dan persekitaran selepas lahir. Hasilnya, mereka mampu mencapai berat badan yang lebih sihat berbanding bayi yang ditempatkan di dalam inkubator.

Ia membantu penyusuan badan

Bayi yang menerima jagaan ibu ‘kangaroo’ lebih mudah untuk mencari kedudukan puting ibu lalu menyusu. Terdapat banyak kajian yang menunjukkan sentuhan kulit ke kulit mampu melonjakkan tempoh bayi menyusu badan tiga bulan lebih lama berbanding yang tidak mendapat jagaan tersebut.

Ia membantu proses penghasilan susu ibu

Malika D. Shah yang merupakan seorang pembantu profesor jabatan pediatrik dan neonatologi di
Northwestern University Feinberg School of Medicine
 mengatakan sentuhan kulit ke kulit antara ibu dengan bayi dapat membantu si ibu menghasilkan lebih banyak susu badan. Ini disebabkan hormon laktasi yang seimbang hasil interaksi antara ibu dan bayi yang kerap dan baik.

Ia membantu bayi mengurangkan kesakitan dan stres

Apabila bayi berada dalam dakapan anda lebih kerap, mereka akan berasa lebih tenang dan selamat. Kajian menunjukkan bahawa sentuhan kulit ke kulit antara ibu dengan bayi yang lebih kerap akan membantu bayi anda mengurangkan kadar hormon kortisol dan meningkatkan kadar hormon oksitoksin yang banyak mempengaruhi emosi bayi.

Ia membantu bayi tidur

Tidur yang nyenyak juga merupakan manfaat sentuhan kulit ke kulit antara ibu dengan bayi. Jika bayi anda tidak lagi berasa terganggu atau tertekan, mereka akan lebih mudah untuk tidur dan tidak mudah terjaga berbanding bayi yang tidak menerima jagaan ibu ‘kangaroo’.

Ia membantu bayi menjalinkan hubungan dengan bapa

Kajian menunjukkan bahawa sentuhan kulit ke kulit dengan bayi juga dapat membantu bapa untuk berinteraksi dan menjalinkan hubungan dengan bayi mereka.

Ia membantu mengelakkan depresi selepas kelahiran

Menurut pakar daripada The American Journal of Maternal/Child Nursing (MCN), sentuhan kulit ke kulit dapat merembeskan oksitoksin. Hormon ini berfungsi mengurangkan kegelisahan yang berlaku selepas kelahiran serta merapatkan hubungan antara ibu dan anak, yang dapat mengurangkan risiko depresi selepas kelahiran.

Bagi memaksimakan sentuhan kulit ke kulit antara anda dan bayi anda seharusnya memastikan bayi anda berada dalam dakapan anda dua jam pertama selepas kelahiran. Tabiat ini dapat boleh dikekalkan sehingga 20 minggu selepas bayi lahir sehingga mereka mula menunjukkan petanda mereka ingin keluar daripada dakapan anda.

Hello Health Group
 tidak menyediakan nasihat perubatan, diagnosis, atau rawatan.


Ini Kelebihan Bermain Bersama Anak, Parents Jangan Biarkan Si Kecil Bermain Sendiri!

Cara terbaik mengeratkan hubungan dengan si kecil adalah dengan bermain bersama anak. Namun adakah anda tahu, ia juga baik untuk perkembangan otak si manja?

Untuk mendapatkan lebih banyak info tentang Keibubapaan, sila dapatkannya
di sini.

Manfaat bermain bersama anak

Sememangnya diakui meluangkan masa bermain bersama bayi, melayani kerenah mereka sudah tentu akan mengeratkan lagi hubungan anda dengan si kecil.

Bukan itu sahaja, menurut penyelidikan diterbitkan dalam
Psychological Science,
ia turut akan merangsang perkembangan bahagian otak tertentu,
anak dan juga ibu bapa.

Saintis dari Princeton University, Amerika Syarikat, dapat melihat fenomena
aktiviti perkembangan otak
 beberapa responden yang terdiri daripada bayi dan juga individu dewasa.

Analisis daripada kajian tersebut mendapati bahawa otak bayi dan individu dewasa mengalami pelbagai aktiviti saraf yang sama ketika aktiviti bermain bersama si kecil dilakukan.

Aktiviti saraf naik dan turun pada masa yang sama setiap kali kedua-duanya berkongsi mainan dan melakukan hubungan mata secara langsung.

Kajian manfaat bermain bersama anak

Dalam kajian yang dilakukan, saintis membahagikan responden kepada 2 kumpulan. Kumpulan pertama, melibatkan ibu bapa dan si kecil berinteraksi secara langsung selama 5 minit.

Ibu bapa akan mengajak anak untuk bermain permainan,
 menyanyikan lagu
 atau
bercerita sambil anak duduk di atas pangkuan
.

Kumpulan kedua pula, penyelidik akan berbual dengan
ibu bapa dan bayi
 dibiarkan untuk bermain. Sepanjang tempoh kajian, tiada interaksi secara langsung antara ibu bapa dan si anak.

Sepanjang kajian dilakukan, kedua-dua kumpulan ini menggunakan alat khas untuk merakam aktiviti otak mereka.

Melalui hasil rakaman, ibu bapa dan bayi yang berinteraksi secara langsung akan mempunyai aktiviti saraf yang sama pada
bahagian otak
 yang berlainan.

Walau bagaimanapun, keadaan ini tidak berlaku pada otak
ibu bapa dan bayi
 yang tidak mempunyai interaksi langsung.

Peranan otak

Apabila komunikasi berlaku, seperti ketika waktu bermain bersama si kecil, otak bayi dan ibu bapa mengalami keadaan yang dikenali sebagai
feedback loop
. Apakah itu
feedback loop?

Pada ketika
feedback loop
 berlaku, otak ibu bapa sebagai individu dewasa dapat meramal bila si kecil akan ketawa. Manakala otak bayi pula meramal saat ibu bapa akan bercakap dengannya.

Sebagai contoh, pernah tak anda melihat video rakaman si kecil yang diagah individu dewasa? Ada kalanya mereka akan kembali ketawa walaupun sebelum agahan dilakukan, bukan?

Tanpa anda sedari, otak si kecil seakan ‘memberikan arahan’ kepada otak anda ketika bermain bersamanya.

Interaksi ketika bermain bersama si kecil ini akan berlaku secara berterusan dan menjadi lebih kuat jika terdapat hubungan mata dan
penggunaan alat mainan
.

Apakah jenis permainan sesuai ketika bermain bersama anak?

Tabiat bermain bersama si kecil adalah satu perkara baik yang sangat digalakkan. Tetapi aktiviti itu pastinya akan menjadi bosan jika
 tidak menggunakan permainan yang bersesuaian
mengikut usia si kecil.

Anda amat disarankan untuk
 memilih permainan mengikut peringkat usia anak
bagi mendapatkan manfaat yang optimum. Jadi apakah jenis permainan yang sesuai untuk bermain bersama mereka?

Menurut
American Academy of Pediatrics,
 terdapat beberapa jenis permainan yang boleh anda cuba, antaranya:

1. Baru lahir hingga usia 6 bulan, bermain bersama anak

Cara paling mudah untuk bermain bersama bayi ketika usia ini adalah dengan memberikan respons setiap kali dia tersenyum. Melalui
ekspresi muka dan suara anda
, ia dapat membantu melatih kemampuan sosial dan emosinya.

Untuk menjadikan ‘interaksi’ anda berdua semakin meriah, anda boleh membuat bunyi atau suara seperti si manja anda. Ia akan kelihatan seperti anda sedang berborak bersamanya.

Apabila si kecil berusia beberapa bulan, anda boleh bermain bersama bayi dengan menunjukkan mainan yang mempunyai warna dan tekstur berbeza.

Letakkan si kecil pada kedudukan yang selesa dan membolehkan si manja melihat perkara yang berlaku di sekelilingnya.

Baca juga:

2. Usia 7 hingga 12 bulan

Pada ketika ini, biarkan si kecil untuk merangkak dan bergerak dengan bebas. Namun, pastikan persekitaran sekitarnya selamat.

Sekiranya si manja menjatuhkan sesuatu permainan, cuba dekatkan mainan tersebut agar ia boleh mengambilnya sendiri. Anda juga boleh menggunakan cermin untuk membolehkan si kecil melihat
ekspresi wajahnya
 sendiri.

3. Usia 1 hingga 2 tahun, cara bermain bersama anak

Pada tempoh ini, anda harus memberikan si kecil ruang untuk meneroka dunia. Anda boleh memberikan si manja mainan kayu (
wood block
), sudu atau sebarang mainan yang b
oleh mengasah kreativitinya
.

Tetapi pada tempoh ini, sebaiknya elakkan daripada
 memberi sebarang gajet
 kepada si kecil untuk mengajaknya bermain bersama. Ini adalah untuk mengelakkan daripada berlaku ketagihan gajet kepada si manja.

Anda juga boleh membiarkan si manja untuk bermain dengan bayi seusia dengannya. Selain, itu anda juga boleh
mengajar si kecil
 bermain permainan
pretend play
 seperti makan, minum, tidur dan sebagainya.

Akhir kata

Bermain bersama anak adalah langkah terbaik untuk menyokong perkembangan si manja. Luangkan masa bersama si kecil sekerap yang boleh.

Ia dapat membantu tumbesaran
bayi anda untuk membesar
 dengan sihat, gembira dan aktif.

Tetapi
 gajet adalah perkara yang paling perlu dihindari
 dan jangan menjadikan ia sebagai pilihan untuk diberikan kepada si kecil, okay?


Kulit Naik Jerawat Apabila Bertukar Produk? Sabar! Kenal Pasti Puncanya Dahulu

Kulit yang sihat dan
flawless

adalah idaman bagi setiap wanita serta lelaki. Tetapi, apabila masalah kulit seperti jerawat muncul,  ia mungkin menjadi tanda tanya kepada anda tentang puncanya.

Ini terutamanya apabila kulit bebas cela anda mulai
breakout,
adakah ia disebabkan oleh hormon atau kekotoran?

Tahukah anda, masalah kulit juga boleh terjadi apabila anda menggunakan produk penjagaan wajah yang baharu?

Ya, sering kali apabila ia berlaku kita cenderung untuk membuang produk tersebut kerana beranggapan ia tidak sesuai dengan kulit, tanpa mengetahui perbezaan antara
purging
dan
breakout.

Jika perkara ini pernah berlaku kepada anda, sila ikuti artikel ini untuk mempelajari perbezaan kedua-dua masalah kulit ini.

Macam mana nak membezakan masalah
purging
dan
breakout?

Terdapat perbezaan antara
purging
dan juga
breakout
. Jika anda mengalami masalah kulit berjerawat akibat faktor
purging,
usah risau kerana ia mungkin bermanfaat untuk anda!

Ciri-ciri
purging
akibat produk penjagaan kulit:

Sering mendapat jerawat
 dengan kerap

Jerawat senang dan cepat pulih

Ciri-ciri
breakout
akibat penggunaan produk:

Jerawat berlaku pada kawasan yang jarang atau tidak pernah berlaku

Kebiasaannya mengambil masa selama 8 sehingga 10 hari untuk muncul, matang dan mengecut

Pertama sekali, kerengsaan yang berlaku daripada penggunaan produk baharu yang bukan berasal dari retinoid, asid, atau pengelupasan mungkin merupakan reaksi alergi atau kulit sensitif.

Sekiranya anda melihat jerawat atau masalah kulit kekeringan berlaku di kawasan yang jarang berlaku, itu mungkin tindak balas terhadap produk baharu yang digunakan.

Dalam kes ini, lebih baik untuk menghentikan penggunaan produk tersebut secepat mungkin. Ini kerana, secara jelasnya, kulit anda tidak sesuai dengan produk tersebut.

Manakala,
purging
pula akan berlaku di kawasan muka yang biasa jerawat tumbuh dan ia lebih cenderung untuk pulih dengan cepat berbanding
breakout.

Produk-produk yang boleh mencetuskan
purging
meliputi:

Asid hidroksi (AHA, BHA dan PHA) dan asid buah

Retinoid

Rawatan vitamin C

Pengelupasan

Rawatan enzim

Berus pembersih

Alat mikrodermabrasi

Bersabar untuk satu kitaran kulit, atau kira-kira 28 hari

Masalah kulit yang
purging
bukan perkara yang memudaratkan kerana ia berlaku apabila produk dipakai berusaha untuk mempercepat pembuangan dan pembaharuan semula jadi kulit.

Ia mengambil masa kira-kira satu kitaran kulit iaitu 28 hari.

Kulit setiap individu adalah unik, dan jangka masa pulih juga berbeza dari individu ke individu.

Sekiranya
purging
berlangsung lebih lama dari 6 minggu, berjumpa dengan pakar dermatologi anda. Mungkin anda perlu menukar atau mengurangkan dos sesuatu produk.

Masih tidak pasti apa yang harus anda lakukan? Berikut adalah beberapa strategi untuk dicuba:

Rehatkan kulit buat sementara waktu

Buat masa ini, cuba hentikan produk yang mencetuskan jerawat untuk menenangkan kerengsaan yang berlaku.

Anda boleh menilai semula kondisi kulit selepas kira-kira seminggu. Sekiranya jerawat telah mereda tetapi anda masih mengalami penyumbatan di bawah permukaan kulit, ini petanda bahawa anda masih perlu meneruskan proses
purging
.

Kurangkan daripada menggunakan produk yang mengandungi bahan aktif

Berhati-hatilah agar tidak membebani kulit anda dengan menggunakan terlalu banyak bahan aktif sekali gus.

Waktu paling selamat untuk menggunakannya adalah pada waktu yang berlainan dalam masa sehari.

Sekiranya sukar, anda boleh lapiskan produk dengan jarak masa selama 30 minit sebelum meletak lapisan produk baharu.

Selain itu, anda juga boleh melangkau hari, seperti 2 atau 3 hari baru menggunakan produk tersebut.

Pertimbangkan untuk
menggunakan produk berasaskan niacinamide

Sekiranya anda bergelut untuk mencari produk aktif yang tidak akan menyebabkan
purging
atau
breakout
, niacinamide adalah pilihan yang tepat.

Ia bersifat tidak berasid dan mungkin boleh diterima dengan baik tidak kira apa jua jenis kulit anda.

Bahan ini juga merupakan antioksidan dan mempunyai banyak manfaat. Ia mampu merawat pigmentasi, jerawat, kedutan, kulit berminyak, pori-pori besar, kemerahan dan masalah kekeringan.

Terdapat cara untuk mengelakkan masalah kulit
purging
?

Sekiranya anda mempertimbangkan untuk menambahkan retinol, asid, atau produk pengelupasan ke dalam rutin penjagaan kulit anda tetapi tidak mahu mengalami kesan sampingan, anda boleh mengurangkan risiko
purging
.

Ahli dermatologi mencadangkan kaedah
 ease in.
 Sebagai contoh, pada minggu pertama, gunakan retinoid hanya 2 kali seminggu.

Kemudian untuk minggu kedua, gunakannya 3 kali pada minggu itu, sesuai dengan penggunaan harian.

Kaedah ini, katanya, akan membolehkan kulit anda untuk menyesuaikan diri secara beransur-ansur dengan produk tersebut.

Anda juga boleh mengikuti kaedah yang sama untuk produk asid pengelupasan dengan memastikan untuk memulakan aplikasi sekali seminggu, dan jangan melebihi 2 sehingga 3 kali penggunaan dalam masa seminggu.

Apa yang harus anda lakukan sekiranya kulit mulai
purging
?

Pakar menyarankan untuk mengikuti rutin penjagaan kulit yang lembut untuk mengelakkan masalah keradangan kulit berlaku dengan lebih parah.

Caranya dengan hanya menggunakan produk asas kulit seperti pembersih bebas sulfat,
pelembap yang soothing
, dan krim pelindung matahari pada siang hari.

Jika anda ingin menambah produk berasid ke dalam rutin penjagaan wajah, boleh, tapi pastikan ia dipakai dengan cara dan masa yang betul.

Sekiranya kulit anda masih ditumbuhi jerawat, sabar, kerana masalah kulit
purging
hanyalah sementara sehingga kulit yang baru dan sihat muncul.


Membina Hubungan Kerja yang Baik

Ke mana sahaja anda pergi, mempunyai hubungan yang baik di adalah penting. Ia bukan kerana anda perlu sentiasa perlu mempunyai rakan atau apa-apa, tetapi hubungan yang baik menggalakkan banyak perkara dalam hidup seperti melegakan tekanan, kegembiraan, meningkatkan produktiviti, seseoranga baik adalah lebih baik daripada anda tidak mengenali sesiapa atau semua orang seolah-olah tidak bergaul dengan baik dengan anda! Persekitaran kerja tidak terkecuali. Berikut adalah beberapa perkara yang perlu diingat dalam membina hubungan kerja yang baik.

Ketahui sebab ingin membina hubungan kerja yang baik

Dengan perhubungan, ia telah menjadi salah satu yang jelas. Cuba faham mengapa anda ingin berkawan dengan orang lain. Mengetahui apa yang anda perlukan dari mereka dan apa yang mereka perlukan daripada anda memainkan peranan penting dalam hubungan. Walau bagaimanapun, anda perlu kekalkan permuafakatan dalam perhubungan. Jika anda mahu sesuatu daripada orang lain, anda perlu memberi kepadan mereka terlebih dahulu. Iaitu memberi dan mengambil (give and take).

Jadual masa perhubungan anda

Tiada hubungan bertahan tanpa interaksi daripada satu dan yang lain. Oleh itu, berdasarkan peraturan ditubuhkan lebih awal – memberi dan menerima – tiada siapa yang akan berhubungan dengan anda melainkan anda mengalu-alukan mereka.
Oleh itu, ia adalah disyorkan untuk luangkan masa untuk perhubungan secara umum. Ini boleh menjadi beberapa komen pada rakan sekerja anda atau menikmati secawan kopi bersama, atau sarapan pagi. Dan, anda tidak perlu menumpukan masa anda, katakan 30 minit, sekaligus untuk membina hubungan, ia mungkin hanya beberapa minit perbincangan ringkas sepanjang hari. Perkara-perkara kecil ini akan membantu stabilkan asan hubungan yang baik.

Elakkan bergosip

Umumnya orang tidak suka bergosip; sebenarnya, mereka tidak mahu bergosip (walaupun mereka mungkin aktif melakukannya). Apa pun, bergosip dikenali sebagai pembunuh hubungan utama. Bergosip menimbulkan ketidakpercayaan dan menjadi lebih teruk dalam apa-apa keadaan anda, perkara yang terbaik adalah elakkan bergosip. Jika anda mendengar gosip, anda hanya boleh menghentikan bergosip dengan berkata “Saya ada kerja yang perlu dilakukan”; “Mungkin masa yang lain”; dan lain-lain. Orang ramai tidak boleh bercakap apabila tidak mendengar, bolehkah mereka?

Apabila bercakap tentang kerja, terdapat banyak perkara yang terlibat dalam membina hubungan yang baik. Di atas hanya sebahagian kecil daripada mereka. Peraturan yang paling asas adalah untuk lebih baik terhadap orang, dan terdapat banyak perkara yang disenaraikan dalam kategori itu. Percaya, kesedaran, komunikasi terbuka, menghormati, dan sebagainya adalah beberapa perkara lain yang boleh dipertimbangkan apabila membina hubungan di tempat kerja. Ingat, jika anda adalah seorang pekerja yang baik, anda sentiasa memenuhi peranan dan anda melayan orang dengan baik, tidak ada sebab orang tidak mahu berkawan dengan anda!


Sakit Kepala Yang Dialami Mungkin Didasari Oleh Tumor Otak, Ayuh Semak Gejala Lain!

Kerap alami sakit kepala? Walaupun ia keadaan biasa untuk terjadi, tetapi awas, gejala itu mungkin didasari oleh masalah lebih serius seperti tumor otak. Jom ketahui apakah simptom tumor otak untuk lebih kepastian.

Untuk mendapatkan lebih banyak info tentang Kanser sila dapatkannya
di sini.

Definisi

Apakah itu tumor otak?

Sebelum mengetahui apakah simptom tumor otak, ayuh kita fahami terlebih dahulu mengenai keadaan ini.

Merupakan keadaan apabila tisu pepejal yang terhasil daripada tumor sel-sel abnormal. Tisu pepejal ini berasal daripada otak ataupun saraf tunjang yang boleh mengganggu fungsi normal otak

Terdapat banyak jenis tumor otak dan ia dibahagikan samada mengikut asal
sel tumor tersebut dan malignan (kanser) atau benigna (bukan kanser)

Benigna; jenis ini adalah yang paling kurang agresif. Ia adalah bukan kanser (tidak mengandungi sel-sel kanser) dan mungkin berasal daripada sel-sel dari dalam atau berdekatan otak. Kadar pertumbuhannya perlahan jika dibandingkan dengan jenis lain dan sel-selnya tidak merebak ke bahagian tisu lain.

Malignan; ini adalah sejenis kanser yang boleh membawa maut. Kadar pertumbuhan tumornya sangat laju berbanding benigna dan sangat agresif. Ia boleh merebak ke tisu-tisu di kawasan sekeliling seperti sistem saraf tunjang dan bahagian lain otak.

Primer; tumor jenis ini membawa maksud ia berasal daripada sel-sel otak. tumor primer jarang-jarang sekali merebak ke organ-organ lain, tetapi boleh merebak ke bahagian lain otak dan saraf tunjang.

Metastatik; tumor jenis ini dikenali juga sebagai tumor sekunder, Ia berasal daripada bahagian tubuh badan yang lain dan merebak ke otak.

Berapa kerapkah tumor otak?

Kondisi kesihatan ini boleh membabitkan pesakit pada mana-mana peringkat umur. Ia boleh dikawal dengan mengurangkan faktor risiko. Silalah berunding dengan doktor anda untuk maklumat lanjut.

Simptom-simptom

Apakah simptom tumor otak?

Simptom tumor otak bergantung kepada jenis, lokasi dan saiz tumor tersebut.

Setiap satu bahagian otak mengawal  bahagian tubuh badan yang berlainan; jadi simptom-simptom yang berlaku akan berbeza bergantung kepada di mana tumor itu berada.

Sesetengah tumor menunjukkan simptom-simptom
 yang semakin teruk seiring dengan masa, sesetengah yang lain pula mungkin tidak menunjukkan apa-apa simptom sehinggalah ia menjadi terlalu besar dan mengganggu kesihatan anda.

Simptom tumor otak yang umum termasuklah:

Sawan, terutamanya pada individu yang tiada sejarah sawan

Sakit kepala yang berlaku berulang kali ataupun terdapat perubahan kepada pola sakit kepala

Loya dan muntah yang tiada penjelasan

Masalah penglihatan seperti kabur, penglihatan berganda, atau kehilangan penglihatan periferi.

Masalah pendengaran

Masalah pertuturan dan kefahaman

Masalah koordinasi dan keseimbangan

Rasa kebas dan semut-semut pada tangan dan kaki

Kehilangan memori

Masalah konsentrasi

Perubahan personaliti

Mungkin terdapat simptom-simptom yang tidak disenaraikan diatas. Sekiranya anda mempunyai kebimbangan mengenai apa-apa simptom. Silalah berunding dengan doktor anda.

Bila saya harus bertemu dengan doktor?

Sekiranya anda mempunyai apa-apa tanda atau simptom yang tidak disenaraikan di atas atau sebarang persoalan , silalah berunding dengan doktor anda. Setiap tubuh badan kita berbeza ,sebaiknya berbincanglah dengan doktor anda untuk mendapatkan solusi terbaik bagi diri anda.

Punca

Simptom tumor otak: Fahami puncanya

Terdapat dua punca:

Tumor otak primer; Tumor jenis ini berasal daripada otak ataupun tisu-tisu disekeliling dan berdekatan dengan otak seperti meninges(selaput yang membaluti otak), saraf kranium, kelenjar pituitari atau kelenjar pineal. tumor otak primer bermula dengan mutasi pada DNA dalam sel . Mutasi ini berlaku apabla terdapat kerosakan dalam pemprosesan DNA yang  membenarkan sel untuk tumbuh, terbahagi dengan cepat, kekal sihat dengan mengambil nutrien dan memaksa sel sihat yang lain untuk mati. Ini akan menghasilkan tisu pepejal yang terdiri daripada sel-sel luar biasa- tumor tersebut.

Tumor otak sekunder (metastatik); tumor jenis ini berasal daripada bahagian tubuh badan yang lain dan merebak ke otak. Jenis ini berlaku lebih biasa daripada tumor primer

Faktor-faktor Risiko

Simptom tumor otak: Apakah yang meningkatkan risiko saya kepada keadaan ini?

Terdapat banyak
faktor risiko
 seperti;

Umur: risiko mengalaminya meningkat seiring dengan umur. Ia lebih biasa berlaku pada orang-orang tua. Walaubagaiman pun, kondisi ini boleh berlaku kepada sesiapa pada mana-mana peringkat umur.Terdapat juga tumor yang hanya berlaku pada kanak-kanak sahaja.

Pendedahan kepada radiasi; terdapat banyak jenis radiasi. Orang yang terdedah kepada sinaran pengayunan mempunyai risiko yang lebih tinggi untuk mengalami keadaan ini. Beberapa contoh untuk sinaran pengayunan ialah terapi radiasi untuk rawatan kanser dan radiasi daripada bom atom. Gelombang frekuensi radio daripada sumber yang biasa seperti telefon bimbit dan ketuhar gelombang mikro masih tidak dapat dibuktikan ada kaitan dengan tumor otak.

Keluarga yang mempunyai sejarah mengalami tumor ini; mereka yang ada ahli keluarga/adik-beradik yang memiliki penyakit ini , berisiko tinggi untuk turut terkena kondisi yang sama.

Baca juga:

https://wp.hellodoktor.com/kanser/tumor-otak/strategi-mencegah-dan-menyembuhkan-tumor-otak/

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana tumor otak didiagnosis?

Sekiranya anda mengesyaki anda mempunyai tumor otak, penyedia penjagaan kesihatan anda, pertama sekali akan bertanya tentang simptom-simptom dan sejarah kesihatan keluarga anda.

Kemudian, dia akan menyarankan anda untuk menjalani beberapa ujian dan prosedur untuk mengesahkan kondisi tersebut, termasuklah:

Pemeriksaan neurologikal: ini adalah pemeriksaan fizikal untuk memeriksa penglihatan, pendengaran, keseimbangan, koordinasi, kekuatan dan refleks. Kesukaran pada mana-mana bahagian ujian membolehkan doktor untuk mendapatkan gambaran  bahagian otak mana yang terjejas dan akan meminta anda untuk melakukan ujian selanjutnya.

Ujian pengimejan; Pengimejan resonans magnetik (MRI) atau imbas CT akan memberi imej otak yang sangat teliti. Cara lain yang boleh dilakukan seperti angiogram atau angiografi resonans magnetik (MRA), doktor akan menggunakan pewarna dan sinar-X pada pembuluh darah untuk membolehkan doktor melihat tanda-tanda tumor atau pembuluh darah yang luar biasa.

Biopsi; prosedur ini adalah untuk memeriksa samada tumor itu kanser atau tidak. Sampel tisu akan diambil daripada otak samada sewaktu pembedahan dilakukan atau menggunakan jarum yang dimasukkan melalui lubang yang ditebuk ke dalam tengkorak. Sampel akan dihantar ke makmal untuk diuji

Bagaimana tumor otak dirawat?

Rawatan yang diberikan bergantung kepada banyak faktor seperti:

Umur anda, kesihatan umum dan sejarah perubatan

Jenis, lokasi, dan saiz tumor

Kemungkinan tumor untuk merebak atau kembali selepas dibedah

Toleransi anda pada ubat-ubatan yang khusus, prosedur atau terapi

Rawatan untuk simptom tumor otak termasuklah

Antisawan

Steroid

Pembedahan

Tumor gred tinggi (gred 3 dan 4) adalah malignan dan tumbuh dengan sangat cepat. Ia sangat sukar untuk dibuang dan selalunya memerlukan rawatan tambahan selain dari pembedahan . Kadar untuk berlaku semula sangat tinggi.

Semua rawatan yang diberikan bertujuan untuk melegakan simptom dan memanjangkan hayat. Pilihan rawatan tambahan untuk tumor gred tinggi termasuklah;

Terapi radiasi; Sinar-X dan bentuk radiasi yang lain boleh memperlahankan kadar pembesaran tumor atau memusnahkan sel tumor itu.

Kemoterapi; terapi ini menggunakan dadah yang diambil melalui mulut atau suntikan ke dalam pembuluh darah untuk membunuh sel yang terbahagi dengan cepat

Terapi sasar (targeted): rawatan ini berfokus kepada elemen yang spesifik seperti molekul atau arah laluan yang diperlukan untuk pertumbuhan sel dan menggunakannya sebagai sasaran terapi.

Medan rawatan tumor; rawatan ini menggunakan alat mudah alih yang boleh dipakai. Alat ini akan menghasilkan medan elektrik yang mengganggu pertumbuhan sel-sel kanser.

Semua pesakit tumor otak perlu membuat pelan dengan doktor bukan sahaja untuk rawatan segera, tetapi untuk pemulihan dan pengurusan jangka panjang.

Disebabkan rawatan kanser boleh menjejaskan tisu sihat yang lain, penting untuk memaklumkan kepada pesakit mengenai semua kesan sampingan dan kesan jangka panjang yang barangkali akan terjadi. Pelan pengurusan jangka panjang selepas mendapatkan rawatan termasuklah;

Rawatan lanjutan yang berterusan

Rehabilitasi; terapi fizikal, terapi pertuturan, terapi kerja

Rawatan sokongan dan rawatan paliatif

Perubahan gaya hidup & rawatan sampingan

Apakah gaya hidup dan kaedah pengubatan sampingan yang boleh digunakan ke atas tumor otak?

Gaya hidup dan kaedah pengubatan sampingan yang berikut boleh membantu anda untuk menghadapi masalah kesihatan ini.

Minda yang sihat. Pastikan minda anda sentiasa positif. Cuba untuk elakkan diri daripada perkara yang membuatkan anda stres. Buatlah perkara yang anda sukai dan kekalkan gaya hidup yang sihat.

Diet yang sihat ; cuba amalkan diet yang sihat dengan buah-buahan, sayur-sayuran, daging pejal, dan produk kurang lemak. Kurangkan pengambilan alkohol dan dan elakkan merokok.

Senaman yang menyihatkan; senaman berkala boleh membantu dengan meningkatkan kesihatan fizikal dan emosi. Cuba untuk melakukan lebih banyak senaman. Ingatlah , rasa penat sewaktu bersenam adalah normal. Anda boleh cuba untuk mengurangkan intensiti senaman dan mulakan daripada yang ringan . Kuncinya adalah konsistensi

Sekiranya anda mempunyai apa-apa soalan, silalah berunding dengan doktor untuk memahami penyelesaian yang terbaik buat diri anda.


Jangan Terlebih Guna! Ubat Steroid Topikal Untuk Masalah Kulit Ada Kesan Sampingan

Steroid topikal senang untuk dijumpai di mana-mana farmasi di negara kita. Kadangkala, pembelian krim steroid tidak memerlukan preskripsi daripada doktor. Oleh itu, ramai yang membeli ubat tersebut dan merawat diri sendiri di rumah.

Hati-hati ya, kesan ubat ini lebih teruk daripada apa yang anda sangkakan.
 Walaupun penggunaannya secara topikal sahaja, namun ia mampu menjejaskan tubuh jika digunakan secara berpanjangan.

Apakah steroid topikal sebenarnya?

Kortikosteroid ialah sejenis
hormon semula jadi yang dihasilkan oleh kelenjar adrenal dalam tubuh kita.

Steroid topikal merupakan ubat kortikosteroid sintetik yang digunakan untuk
merawat masalah kulit seperti ruam, dermatitis, gatal-gatal, ekzema dan psoriasis.

Walaupun ia membantu melegakan keradangan kulit, tetapi steroid topikal juga boleh merendahkan sistem imun badan anda.

Ubat ini mempunyai pelbagai dos kekuatan, bergantung kepada kawasan tubuh badan yang akan disapu dengan ubat tersebut dan keadaan kulit yang hendak dirawat.

Ia boleh dijumpai dalam pelbagai bentuk seperti krim, gel, losyen, salap, pita, pembalut dan larutan.

Kesan sampingan steroid topikal

Secara amnya, ubat ini selalu digunakan kurang daripada dua minggu. Penggunaan dalam jangka masa yang panjang tidak digalakkan kerana kesan sampingannya.

Namun,
berundinglah dengan doktor anda mengenai masalah kulit dan rawatan yang anda perlukan
 jika penggunaannya akan melangkaui dua minggu.

Kesan sampingan penggunaan steroid topikal boleh dibahagikan mengikut kesan tempatan dan kesan kepada sistem tubuh anda.

Kesan tempatan (kulit)

1. Perubahan atrofi kulit

Atrofi kulit ialah keadaan di mana kulit anda mengalami perubahan struktur kulit dan berbeza daripada keadaan kulit yang normal.

Penggunaan steroid topikal yang berpanjangan boleh menyebabkan perubahan atrofi kulit seperti:

Purpura:
Ruam berwarna keunguan disebabkan oleh pendarahan dalaman daripada saluran darah kecil

Stellate
 pseudoscar: Keadaan ini disebabkan oleh kerapuhan kulit yang tinggi dan perubahan dalam tisu penghubung dermis

Telangiectasis:
Keadaan yang dicirikan oleh pengembangan kapilari yang menyebabkannya muncul di permukaan kulit sebagai kelompok kecil berwarna merah atau ungu

Ulser

Atrofi steroid

Tanda regangan kulit (striae)

Mudah lebam

Kulit mudah rapuh

2. Jangkitan kuman pada kulit

Oleh sebab ubat ini berpotensi untuk melemahkan imun badan anda,
jangkitan kuman lebih mudah untuk berlaku pada kulit anda.

Penggunaan yang berpanjangan boleh memudaratkan atau menyebarkan jangkitan kulit yang anda alami.

Contoh jangkitan kuman yang boleh berlaku ialah:

Jangkitan kuman pada folikel

Jangkitan kuman sekunder (daripada sumber lain)

Tinea incognito
: Jangkitan fungus di mana penampilan klinikal telah diubah oleh sesetengah rawatan seperti penggunaan krim steroid. Ia boleh menyebabkan jangkitan merebak secara perlahan-lahan

3. Perubahan optik

Steroid juga boleh digunakan sebagai ubat titisan mata. Namun,
penggunaan yang berpanjangan boleh meningkatkan risiko mendapat glaukoma
, katarak dan hipertensi okular.

4. Kesan sampingan kulit yang lain

Kesan sampingan tempatan lain termasuklah:

Dermatitis sentuh alergik

Penyembuhan luka yang lambat

Jerawat

Hiperpigmentasi kulit: Warna kulit menjadi lebih gelap daripada kebiasaannya

Hirsutisme: Tumbuhnya rambut tebal pada wanita, di bahagian tubuh yang biasanya tumbuh pada lelaki, seperti wajah, dada, dan punggung

Hipopigmentasi kulit: Warna kulit lebih cerah daripada kebiasaannya

Rosacea: Penyakit kulit yang ditandai dengan keradangan berupa ruam kemerahan pada wajah

Kesan sampingan steroid topikal terhadap sistem badan

1. Sistem endokrin

Sistem endokrin tubuh kita bertanggungjawab untuk menghasilkan beberapa hormon untuk fungsi tubuh seperti kortisol.

Krim steroid yang berkonsentrasi tinggi dan digunakan dalam tempoh yang lebih lama berupaya untuk mengganggu sistem badan kita.

Bayi dan kanak-kanak lebih berisiko untuk mendapat kesan terhadap sistem badan kerana mereka mempunyai nisbah luas permukaan dan isipadu badan yang lebih tinggi.

Jika ia mengganggu sistem endokrin, beberapa penyakit yang boleh membawa maut akan berlaku seperti:

Sindrom Cushing Iatrogenik: Penyakit ini berlaku disebabkan penggunaan steroid topikal yang berlebihan

Muka berbentuk bulan

Bonggolan lemak di antara bahu

Kesan regangan

Obesiti memusat di bahagian perut sahaja

Krisis Addison berkaitan dengan corticosteroid

Kelambatan pertumbuhan

2. Sistem metabolik

Tahukah anda, penggunaan topikal steroid berdos tinggi dalam masa panjang boleh menyebabkan anda mendapat diabetes?

Hal ini kerana ia boleh mengakibatkan lonjakan kadar gula dalam darah dengan membuat organ hati rintang terhadap insulin.

Selain itu, ia juga
boleh mengundang masalah tulang seperti mengurangkan ketumpatan mineral tulang dan perubahan struktur tulang.

3. Sistem ginjal dan elektrolit

Sistem ginjal juga boleh terlibat dan mengakibatkan tekanan darah tinggi
, kekurangan kalsium dalam darah dan bengkak air yang boleh dilihat pada tangan dan kaki anda.

Konklusi

Jika anda mempunyai masalah kulit yang memerlukan steroid topikal, sila berunding dengan doktor anda untuk rawatan lebih lanjut.

Janganlah cuba untuk merawat diri sendiri kerana kesan sampingannya memudaratkan dalam jangka masa pendek mahupun panjang.


Suara Sengau Bukan Penghalang Untuk Berjaya! Tapi, Apa Penyebab & Rawatan Masalah Ini?

Suara yang sengau pasti akan membuat kalian berasa malu atau takut untuk bersuara dan bernyanyi di khalayak ramai bukan?

Sebenarnya, ia bukanlah satu penghalang untuk anda berjaya kerana kondisi ini bukannya satu kecacatan namun kelainan yang unik!

Persoalannya, apa penyebab dan rawatan kepada suara sengau ini? Jom sama-sama kita ikuti artikel ini untuk mengetahui mengenainya dengan lebih lanjut!

Suara, penting untuk komunikasi

Sama seperti cap jari
, setiap individu di muka bumi ini pasti akan mempunyai suara yang berbeza di antara satu sama lain.

Untuk pengetahuan anda, suara dihasilkan apabila udara dari paru-paru menggetarkan pita suara lantas mengeluarkan bunyi daripada mulut.

Apabila bercakap atau bernyanyi, lelangit akan terangkat lantas mencipta ruang untuk udara melepasinya bagi mengeluarkan bunyi atau suara.

Suara ini adalah sangat penting untuk manusia berkomunikasi di antara satu sama lain. Namun bagaimana jika ia kedengaran agak pelik seperti sengau?

Apa maksud suara sengau?

Suara sengau adalah satu bunyi yang boleh dikatakan agak nyaring dan bingit ekoran nadanya yang mungkin lebih tinggi berbanding suara biasa.

Suara sebegini dikaitkan dengan pengeluaran udara daripada rongga hidung dan bukannya rongga mulut seperti mana keadaan yang normal.

Terdapat 2 kategori suara sebegini iaitu:

Hyponasal
 – Berlaku disebabkan oleh terlalu sedikit udara yang melalui rongga hidung ketika bercakap atau bernyanyi. Akibatnya, bunyi yang terhasil akan kurang bergema

Hypernasal
 – Berlaku disebabkan oleh terlalu banyak udara yang melalui rongga hidung ketika bercakap atau bernyanyi. Akibatnya, bunyi yang terhasil akan lebih bergema

Sebenarnya, kedua-dua jenis suara ini adalah suara yang akan kedengaran sengau cuma tahap keterukannya sahaja yang berbeza.

Jika anda berasakan bahawa suara kalian kedengaran agak sengau atau pelik, segera berjumpa doktor untuk berkonsultasi dengannya.

Apa punca suara sengau?

Terdapat beberapa faktor yang akan mengawal kualiti suara atau bunyi yang terhasil daripada pita suara anda termasuklah saiz dan bentuk mulut, hidung atau tekak.

Selain itu, ia juga mungkin diakibatkan oleh mukus yang menyekat aliran udara seperti
hingus dalam hidung atau kahak dalam tekak
 akibat jangkitan atau alahan.

Buat mereka yang dikategorikan sebagai hyponasal, berikut mungkin penyebabnya:

Tonsil

Adenoid

Polip

Kelainan septum

Untuk mereka yang dikategorikan sebagai hypernasal, ini mungkin pencetusnya:

Pembedahan adenoid

Bibir sumbing

Lelangit rendah

Sindrom DiGeorge

Kecederaan otak

Penyakit neurologi

Kesalahan dalam pembelajaran semasa zaman kanak-kanak

Tidak kira anda menghidapi jenis yang mana satu, kedua-duanya akan mengakibatkan suara kalian kedengaran sengau dan pelik.

Jadi adalah wajar untuk kalian mendapatkan khidmat doktor untuk rawatan susulan secepat mungkin bagi memperbaikinya segera.

Apa rawatan yang boleh dibuat?

Selepas berjumpa dengan doktor pakar, mereka berkemungkinan akan mencadangkan agar penderita melakukan perkara berikut:

#1. Ubatan

Ubatan seperti decongestants, antihistamin, antibiotik dan spray steroid nasal mungkin boleh membantu melegakan
kebengkakan atau kesumbatan yang berlaku dalam rongga hidung
.

Kondisi yang berlaku akibat jangkitan dan alahan ini mungkin adalah antara punca suara menjadi sengau, dan mengambil ubatan berikut adalah jalan terbaik untuk merawatnya.

#2. Pembedahan

Kadangkala, suara yang sengau adalah bersifat kekal dan disebabkan oleh kelainan pada rongga hidung atau mulut individu itu sejak lahir.

Maka kaedah pembedahan untuk memperbaiki struktur rongga oral adalah jalan yang terbaik. Berikut adalah antara pembedahan yang boleh dilakukan:

Membuang tonsil

Membuang adenoid

Membuang polip

Membaiki septum

Memanjangkan lelangit rendah

Menjahit bibir sumbing

#2. Terapi

Anda sebenarnya boleh melakukan terapi ini sebelum atau selepas kalian menjalani pembedahan (jika perlu).

Pakar terapi akan mencadangkan kaedah yang terbaik buat anda belajar bagaimana untuk menggerakkan bibir, lidah dan rahang agar suara tidak lagi kedengaran sengau.

Dalam pada itu, anda juga mungkin akan ditemukan dengan pakar kaunseling bagi
mencipta dan memberi keyakinan
 di dalam diri untuk berani tampil berkomunikasi.

Ia bukan alasan untuk tidak berjaya

Ya, suara sengau bukan alasan untuk tidak berjaya di dalam kehidupan seharian kita asalkan mempunyai keyakinan dan kegigihan yang kuat.

Di Malaysia, ada seorang penyanyi bernama Azmira Arif yang agak popular dan telah membuka kelas vokal bagi
mereka yang minat menyanyi
.

Apa yang mengejutkan mengenai penyanyi ini adalah beliau memiliki suara yang sengau!

Ini merupakan salah satu contoh individu yang berjaya dalam kehidupan mereka walaupun mempunyai sedikit kelainan dalam diri.

Seharusnya, kisah sebegini dijadikan sebagai satu tauladan yang baik kerana tidak ada yang perlu dimalukan atau ditakuti jika suara kalian berbeza.

Cuba tanamkan di dalam diri bahawa ia adalah satu kelainan dan bukannya kecacatan. Nescaya, kalian akan berjaya dalam hidup kelak!


Rasa Suka Kita Terhadap Garam Adalah Sejenis Mekanisma Evolusi Yang Penting

Garam memainkan peranan yang penting dalam sajian pemakanan kita sejak berkurun lamanya – ianya digunakan untuk mengawet makanan dan untuk menjadikan sesetengah makanan lebih sedap. Tanpanya, kentang goreng akan rasa kosong, kerepek kentang akan menjadi bosan dan cip cokelat akan kehilangan keanjalannya. Lebih penting lagi untuk rakyat Malaysia, bagaimana ingin menghasilkan hidangan rendang, sambal nasi lemak atau kuah kacang untuk satay tanpa menggunakan garam?

Makanan yang tinggi garam boleh menjadi sangat sangat mengiurkan dan atas sebab inilah, cukup sukar bagi kita untuk menolak menu-menu makanan segera seperti ayam goreng, burger mahupun piza. Suka atau tidak, tidak dapat kita nafikan bahawa makanan bertambah sedap apabila ditambah garam padanya, membawa kepada inovasi seperti
smoothie
 karamel bergaram, kulit ikan bergaram dan juga versi telur-masin pelbagai makanan. Jadi, kenapa kita cukup mengemari garam dalam makanan kita? Apa yang menyebabkan garam mampu menjadikan makanan kita lebih enak?

Sebelum kita teruskan, perlu kita jelas tentang definisi garam dalam artikel ini iaitu garam berunsur Sodium dan Klorida (NaCl), jenis garam yang paling banyak dan paling kerap ditemui. Justeru, rasa suka terhadapa garam dalam konteks ini merujuk kepada rasa suka kepada garam Sodium-Klorida. Alasan kepada penggunaan garam ini adalah kerana kebanyakkan kajian yang dilakukan ke atas garam sama ada berfokus kepada garam NaCl dan kesan garam lain tidak sekuat ataupun sama dengan garam NaCl.

Rasa suka terhadap garam mungkin satu ciri-ciri evolusi yang penting

Sodium (Na) dan Klorida (Cl) boleh ditemui dalam badan, dalam kuantiti yang agak banyak kerana kedua-dua elektrolit ini adalah penting dalam mengawal nilai pH darah, mekanisma-mekanisma kompensatori badan (Homeostasis) dan juga untuk kawalan cecair dalam badan. Apa yang lebih penting untuk Sodium adalah ianya terlibat dalam pelbagai proses-proses penting badan seperti kawalan tekanan darah, konduksi saraf hinggalah ke pergerakan asas otot manusia – ianya adalah antara elektrolit yang paling penting dalam badan.

“Mempunyai terlalu banyak atau terlalu sikit garam boleh menggangu fungsi tubuh badan.’

Kenyataan di atas adalah penting bagi membolehkan kita memahami bagaimana rasa suka terhadap garam adalah sejenis mekanisma evolusi pelindung yang penting – bergantung kepada bila anda wujud di permukaan dunia ini, keupayaan untuk mendapatkan garam tidaklah semudah hari ini untuk nenek moyang purba kita. Malahan, beribu-ribu tahun dahulu, garam adalah sangat sukar untuk diperolehi melainkan anda tinggal di sekitar kawasan tepi pantai/laut. Memandangkan garam memainkan peranan yang sangat penting untuk memastikan fungsi-fungsi fisiologi badan berada pada tahap yang optimum, nenek moyang kita memerlukan ‘dorongan’ untuk mendapatkan garam ke dalam badan mereka. Justeru, persepsi perisa dan deria rasa mereka telah berevolusi ke arah rasa suka terhadap garam dan mendorongkan mereka memasukkannya dalam diet harian, bagi mengelakkan spesis manusia terus-menerus mengalami kekurangan garam (Sodium) dalam badan. Berikut merupakan bagaimana garam dan biologi kita telah bekerjasama untuk memastikan kita suka antara satu sama lain:

Garam mewangikan makanan –
Anda mungkin telahpun tahu tentang hakikat ini jika anda sempat hidup sebelum adanya teknologi sejukbeku, melihat kepada bagaimana daging disimpan. Ion-ion dalam garam akan tertarik kepada kandungan air dalam makanan, memudahkan lagi kompaun mudah meruap (kompaun yang menyumbang kepada aroma sesuatu makanan) untuk dibebaskan ke udara. Ini salah satu cara untuk menambah kelazatan makanan anda, dengan menjadikannya lebih wangi.

Garam menambah kemanisan makanan –
Tepat sekali. Garam menjadikan makanan anda lebih manis dengan cara menekan persepsi deria rasa bertembung yang lain, khususnya rasa pahit, membenarkan rasa manis mendominasi. Saintis belum lagi memahami mekanisma sebenar bagaimana garam melakukan perkara ini namun mereka mencadangkan penjelasan melalui teori pembatalan, di mana jalinan oleh Sodium pada deria rasa, menghalang atau menekan jalinan bahan kimia lain yang berperisa pahit kepada deria rasa.

Tambahan lagi, pergerakan gula melalui membran sel itu sendiri bergantung kepada saluran-saluran yang bergantung kepada pengaktifan oleh Sodium, bermakna secubit garam boleh memberikan ledakan kemanisan bila diambil bersama dengan gula.

Garam mampu memanipulasi persepsi rasa –
Garam bukan sahaja memasinkan sesuatu, ianya juga berupaya untuk memanipulasi deria-deria rasa anda yang lain. Kesan ini boleh menjadi sangat mengagumkan sehingga jika anda mengalami kesukaran untuk menelan pil atau ubat yang pahit, secubit garam adalah lebih membantu berbanding sesudu gula.

Courtesy of NCBI

Tambahan lagi, kajian mendapati bahawa bila anda memasukkan garam dan bahan pahit yang lain ke dalam mulut tanpa kedua-dua bahan itu bertemu, otak anda akan tetap menilai and memproses deria keseluruhan sebagai sangat kurang pahit. Sesetengah kajian mencadangkan bahawa kesan anti-pahit ini berpunca daripada bagaiman otak anda menafsir rangsangan perisa yang pelbagai apabila adanya garam. Garam, dalam bahasa mudahnya, berupaya untuk memprogram semula cara otak anda menilai deria rasa yang lain.

Namun begitu, walaupun ianya jelas bagaimana interaksi persepsi deria rasa kita dengan garam memudahkan bagi kita untuk menyukainya, rasa suka terhadap garam ini tidak semanfaat kepada kita hari ini, berbanding pengalaman nenek moyang purba kita. Zaman sekarang, akibat betapa mudahnya untuk kita mendapatkan garam, kita berdepan dengan masalah atau keadaan yang disebabkan oleh terlalu banyak garam dalam makanan seperti
Tekanan Darah Tinggi
 dan Obesiti. Berbeza dengan situasi mereka yang terdahulu, kita disarankan untuk mengurangkan kandungan garam dalam makanan dan matlamat pengambilan garam kini, lebih kepada mendapatkan jumlah optimum yang memastikan tubuh badan dapat berfungsi dengan baik dan dalam masa yang sama, tidak mendapat penyakit atau keadaan akibat lebihan atau kekurangan garam.

Hello Health Group
 tidak memberi nasihat perubatan, diagnosis atau rawatan.


Susu Kambing: Benarkah Khasiatnya Seperti yang Dicanang-canangkan?

Industri susu kambing

Pengembalaan kambing dikatakan telah berlaku lebih 10 ribu tahun yang lalu di sekitar kawasan pergunungan di Iran. Ini menjadikan kambing sebagai salah satu daripada binatang ternakan yang tertua di dunia. Keju yang dihasilkan daripada susu kambing dianggap sebagai makanan yang dihormati sehinggakan ia digunakan oleh kerabat Firaun ketika tamadun Mesir Purba dalam upacara pengebumian mereka. Dalam kebanyakan negara, menternak kambing adalah salah satu daripada bahagian penting dalam ekonomi mereka, khususnya di negara-negara Mediterranean dan juga kawasan timur tengah. Manakala di negara-negara seperti Perancis, Itali, Sepanyol dan Greece, terdapat penstrukturan yang membolehkan aktiviti penternakan kambing itu menjadi tersusun.

Dari segi penghasilan, susu kambing dihasilkan dengan begitu banyak di sekitar kawasan Afrika Barat, Caribbean dan juga Afrika Tengah. Jika dibandingkan, lengkungan tempoh pengeluaran susu untuk kambing adalah lebih rata dan pendek. Namun yang demikian, pemilihan genetik kambing-kambing tenusu telah membawa kepada peningkatan dalam penghasilan susu dan juga tempoh laktasi. Program pembiakbakaan seperti ini banyak tertumpu di sekitar Eropah dan Amerika Utara. Kambing khusus yang dihasilkan ini dieksport pula ke beberapa negara membangun yang lain untuk dikacu
k
kan dengan spesies kambing natif, untuk menambah baik penghasilan susu mereka. Baka kambing yang paling banyak diedarkan adalah Saanen, Anglo-Nubian, Toggenburg, Alpine dan West African Dwarf.

Sejak tahun 1990, minat terhadap susu kambing telah meningkat dengan banyak. Daripada penghasilan sebanyak 10 juta tan metrik pada tahun 1990, kepada 15.2 juta tan metrik pada tahun 2008. Di Amerika Syarikat, kambing
ladang
ternakan
 boleh dijumpai di setiap negeri. Menurut Jabatan Agrikultur Amerika Syarikat (USDA), setakat bulan Januari tahun 2017, Amerika
S
yarikat mempunyai sekitar 373

,
000 kambing tenusu, dengan negeri yang mempunyai bilangan tertinggi adalah Wisconsin (44

,
000).

Manfaat kesihatan daripada pengambilan susu kambing

Susu kambing, sama ada dalam bentuk susu atau telah diolah kepada produk tenusu yang lain seperti keju, telah lama dikaitkan dengan pelbagai manfaat kesihatan kerana profil nutrisinya. Bahkan, salah satu faktor yang mendorong kepada peningkatan dalam pasaran industri ini adalah akibat daripada dakwaan kesihatan yang mengatakan susu kambing ini cukup berkhasiat dan jauh lebih baik berbanding susu yang dihasilkan oleh binatang mamalia lain seperti lembu dan kambing biri-biri. Untuk mengetahui lebih lanjut, berikut adalah manfaat kesihatan serta perincian nutrisi yang terdapat dalam susu kambing.

Mengandungi MCT yang tinggi

Apab
ila dibandingkan dengan susu lembu, susu yang diperoleh daripada kambing mengandungi asid lemak mono tidak tepu (MUFA), asid lemak pol
i
 tidak tepu (PUFA) dan juga rantaian trigliserida sederhana (MCT) yang lebih tinggi. Kesemua sebatian yang disebut tadi adalah bermanfaat untuk mereka yang mempunyai keadaan kardiovaskular ataupun untuk mereka yang ingin mencegah daripada menghidapi keadaan-keadaan tersebut.

 MCT diserap secara pasif (mudah) oleh saluran sistem gastrousus kerana ia tidak perlu melalui proses modifikasi yang terpaksa dilalui oleh rantaian asid lemak yang lebih panjang sebelum ia boleh diserap. Selain itu, MCT juga tidak memerlukan garam hempedu untuk dihadam. Oleh yang demikian, MCT dikira sebagai sumber tenaga biologi yang baik kerana betapa mudahnya untuk ia diserap dan digunakan oleh badan. Pesakit yang menghidap masalah malnutrisi, masalah penyerapan atau masalah metabolisma asid lemak tertentu, dirawat dengan pengambilan MCT kerana ia tidak memerlukan penggunaan tenaga untuk diserap, digunakan atau untuk disimpan. Sebagai contoh, pemberian MCT berserta diet rendah lemak telah dicirikan sebagai salah satu elemen rawatan yang penting bagi penyakit Waldmann.

Kurang tindak balas alergi

Alergi adalah tindak balas tisu yang abnormal atau terganggu, yang berlaku selepas terjadinya pendedahan kepada suatu antigen asing. Bayi yang baru lahir adalah sangat sensitif terhadap antigen yang terdapat dalam protein. Kajian menunjukkan alergi terhadap susu lembu berpunca daripada kandungan kasein α s-1 yang tinggi di dalamnya. Namun yang demikian, susu kambing mengandungi paras kasein α s-1 pada tahap 89% lebih rendah berbanding susu lembu. Atas sebab itu, insiden alergi dalam pengambilan susu kambing adalah jauh lebih rendah.

Selain itu, kajian mendapati bahawa berbanding susu yang dihasilkan oleh kambing, susu lembu dikaitkan dengan peningkatan penanda-penanda keradangan (inflammatory markers) seperti cytokine interleukin-4 (IL-4), TNF-α dan juga antibodi IgG1. Penanda keradangan seperti TNF-α adalah perantara utama (primary mediator) kepada tindak balas advers terhadap protein dalam susu lembu yang membawa kepada masalah seperti gangguan sistem gastrosusus, gangguan sistem pernafasan dan juga simptom kulit seperti ekzema.

Antibodi IgG1 pula merupakan salah satu penanda utama dalam tindak balas hipersensitiviti di mana ia akan bergabung dengan sel mast dan mencetuskan degranulasi (permulaan kepada tindak balas alergi), sebelum peningkatan paras histamin berlaku dan simptom alergi mula muncul. Apa yang menarik adalah selain mengandungi paras penanda keradangan yang jauh lebih rendah, susu kambing juga turut dikaitkan dengan peningkatan paras penanda antiradang seperti cytokine  IL-10. Fungsi cytokine IL-10 adalah untuk menekan dan menghalang penghasilan cytokine keradangan dan juga TNF-α.

Lebih mudah diterima untuk mereka yang mengalami masalah
 intolerans laktosa

Keadaan intolerans laktosa adalah disebabkan oleh kekurangan enzim lactase dalam badan seseorang itu. Enzim ini berfungsi untuk menghadam gula utama dalam susu iaitu laktosa. Apabila seorang penghidap intolerans laktosa mengambil susu, laktosa yang tidak dihidrolisis ini akan ditapai oleh bakteria-bakteria yang terdapat di dalam usus besar. Proses penapaian ini akan menyebabkan pembentukan gas dan juga pelepasan asid lemak bebas. Tindakan tersebut akan mengakibatkan simptom-simptom seperti kembung perut, cirit-
b
irit, ketidakselesaan perut dan juga kerap membuang angin. Oleh yang demikian, ia dikaitkan dengan masalah intolerans laktosa yang lebih rendah. Susu yang diperoleh daripada kambing mengandungi laktosa yang lebih rendah berbanding susu lembu.

Lebih mudah untuk dihadam oleh badan

Susu yang dihasilkan oleh kambing berbeza dari segi kandungan proteinnya berbanding susu lembu. Susu daripada kambing mengandungi kandungan
k
asein yang lebih rendah, menjadikan kadar proteinnya lebih tinggi. Kadar kasein kepada protein yang lebih rendah ini membantu untuk memudahkan penghadaman berbanding susu lembu yang mempunyai kadar
c
k
asein kepada protein yang lebih tinggi. Ini kerana ia membawa kepada pembentukan globul lemak yang lebih kecil dan juga pembentukan dadih (curd) yang lebih lembut.

Kandungan asid amino yang tinggi dan nutrisi bukan protein (NPN) yang baik

Kecuali asid amino tyrosine dan juga cysteine, untuk asid amino yang lain, susu kambing mengandungi kuantiti asid amino yang lebih banyak berbanding asid amino yang sama yang terdapat dalam susu lembu. Selain itu, susu yang dihasilkan oleh kambing juga mengandungi unsur atau nutrisi bukan protein (NPN) yang baik dan juga dalam kandungan yang lebih tinggi. Nukelotida (Nu) yang terdapat dalam susu kambing membantu untuk mematangkan sistem imun bayi yang menerima susu tersebut, menyebabkan ia sering ditambah ke dalam susu formula bayi. Berbeza dengan susu lembu, susu yang dihasilkan oleh kambing hampir mengandungi paras Nu yang sama dengan susu badan manusia, tanpa perlu Nu tambahan. Tambahan lagi, ia juga kaya dengan Polyamine. Polyamine yang terdapat dalam susu telah terbukti sebagai sebatian kimia yang penting untuk menyokong tumbesaran yang optimum, fungsi sel-sel dalam sistem gastrousus dan juga untuk kematangan enzim-enzim yang terdapat pada sepanjang sistem gastrousus. Kajian mendapati bahawa susu dan juga kol
o
strum kambing mengandungi kandungan polyamine yang tinggi. Bahkan, ia lebih tinggi berbanding susu binatang mamalia yang lain.

Kandungan dan metabolisma vitamin dan mineral yang lebih baik

Secara keseluruhan, kandungan mineral dan juga vitamin yang terdapat dalam susu kambing adalah lebih tinggi daripada kandungan vitamin dan mineral yang terdapat dalam susu badan manusia. Susu badan manusia hanya mengandungi satu per empat hingga satu per enam sahaja daripada kandungan kalsium dan magnesium yang terdapat dalam susu yang dihasilkan oleh kambing. Berdasarkan kajian terkini, manfaat nutrisi susu kambing bukan sahaja disebabkan oleh kandungan vitamin dan mineral di dalamnya, ia turut disokong oleh kecekapan badan kita dalam menggunakan mineral daripada susunya untuk proses metabolisma. Sebagai contoh, ketersediaan Zink dalam badan diperkuatkan dengan kehadiran susu kambing berbanding susu yang diperoleh daripada lembu. Selain itu, susu yang dihasilkan kambing juga dikenal pasti berupaya untuk mengekalkan ketersediaan kalsium dalam darah yang tinggi tanpa menghalang penggunaan zat besi oleh badan.

Dari sudut vitamin dan zat-zat lain, susu daripada kambing mengandungi jumlah iodin yang lebih tinggi berbanding susu manusia. Ia juga membekalkan vitamin A dan niacin yang mencukupi, di samping vitamin-vitamin baik yang lain seperti thiamin, riboflavin dan juga asid pantotenik untuk bayi kecil. Bahkan, seorang bayi yang hanya diberikan susu kambing akan dibekalkan dengan lebihan dalam nutrisi dan zat seperti protein, kalsium, fosforus, vitamin A, thiamin, riboflavin, niacin dan juga asid pantetonik menurut
garis panduan Pertubuhan Kesihatan Dunia (WHO)
. Susu daripada kambing mengandungi vitamin A yang lebih tinggi berbanding susu lembu kerana metabolisma kambing menukarkan semua β-carotene dalam makanan mereka kepada vitamin A. Untuk sebab yang sama, susu mereka lebih putih berbanding susu lembu. Malahan, jumlah vitamin A yang terdapat dalam susu kambing sama dengan kandungan vitamin A dalam susu badan manusia. Vitamin A penting dalam tindak balas sistem imun semula jadi (innate) dan juga sistem imun adaptif, termasuklah imuniti sel berperantara (cell-mediated immunity) dan tindak balas antibodi.

Mengandungi karbohidrat yang serupa dengan susu badan manusia

Oligoskarida, jenis karbohidrat yang lazim, merupakan komponen yang bermanfaat yang terdapat dalam susu badan manusia kerana sifat prebiotik dan antijangkitannya. Kajian mendapati susu yang dihasilkan oleh kambing, secara puratanya mengandungi 250 hingga 300mg/L oligosakardia, sekitar 4 hingga 5 kali ganda lebih tinggi berbanding yang terdapat dalam susu lembu dan 10 kali ganda lebih tinggi berbanding susu kambing biri-biri. Walaupun kandungan oligosakarida tersebut masih rendah jika dibandingkan dengan susu badan manusia (5–8 g/L), struktur kompleks oligosakaridanya adalah yang paling hampir dengan struktur oligosakarida yang terdapat dalam susu badan manusia. Untuk tujuan itu, susu daripada sumber kambing adalah sumber semula jadi terbaik untuk mendapatkan oligosakar
i
d
a yang serupa dengan susu badan manusia, untuk diberikan kepada bayi.

Baik untuk kesihatan jantung

Susu kambing mempunyai pelbagai tindakan yang menjadikannya baik untuk kesihatan jantung anda dan juga bayi anda. Sebagai contoh, susu yang dihasilkan kambing mengandungi kandungan karnitin yang tinggi. Kandungan karnitin yang tinggi ini membantu untuk meningkatkan penghasilan tenaga daripada oksidasi asid lemak dan dengan cara ini juga, ia mengurangkan ketersediaan substrat yang berpotensi untuk menjalani proses peroksidasi lipid.

Tambahan lagi, bila dibandingkan dengan susu lembu, susu yang diperoleh daripada kambing mengandungi asid lemak mono tidak tepu (MUFA), asid lemak pol
i
 tidak tepu (PUFA) dan juga rantaian trigliserida sederhana (MCT) yang lebih tinggi. Kesemua sebatian yang disebut tadi adalah bermanfaat untuk mereka yang mempunyai keadaan kardiovaskular ataupun untuk mereka yang ingin mencegah daripada menghidapi keadaan-keadaan tersebut. Sebagai contoh, MUFA membantu untuk mengurangkan paras kolesterol dalam badan secara keseluruhan dan juga paras Lipoprotein berketumpatan rendah (LDL). Dalam masa yang sama, MUFA mengekalkan paras Lipoprotein berketumpatan tinggi (HDL) dalam badan. LDL digelar sebagai kolesterol jahat kerana ia bertindak sebagai pengangkut yang menghantar kolesterol daripada hati kepada salur darah. Kolesterol baik pula (HDL)
,
 dikatakan kolesterol baik kerana tindakannya yang membuang kolesterol dalam salur darah. Kandungan HDL yang lebih tinggi dikaitkan dengan risiko penyakit jantung akibat arterosklerosis yang leb
i
h rendah.

Dari sudut kandungan kolesterol pula, susu daripada kambing mengandungi kandungan kolesterol keseluruhan yang lebih rendah jika dibandingkan dengan susu lembu. Akhir sekali, susu kambing memberikan kesan perlindungan kepada jantung kerana ia bertindak mencetuskan kesan hipokolesterolemia dalam badan, dengan cara merendahkan paras trigliserida dalam plasma yang akhirnya membawa kepada kesan positif dalam metabolisma asid lemak.

Mengandungi pelbagai jenis antioksidan

Antioksidan adalah suatu unsur yang menyahaktifkan radikal bebas di dalam badan (
free radicals
). Radikal bebas ini terhasil oleh beberapa laluan metabolisma badan dan ia
 terjadi
 akibat ciri-cirinya yang tidak stabil.
Radikal bebas ini juga
 berupaya untuk mencederakan sel, tisu badan dan juga salur darah. Vitamin C adalah antioksidan boleh larut dalam air yang cukup terkenal. Ia juga merupakan vitamin yang banyak terkandung di dalam susu kambing, lebih tinggi berbanding kandungan yang terdapat dalam susu lembu. Selain itu, ia juga mengandungi antioksidan lain seperti vitamin E. Antioksidan seperti vitamin C ini banyak mempengaruhi sistem imun termasuklah dalam kawalan sistem imun badan.

Sebagai rumusan, terdapat pelbagai manfaat kesihatan yang seseorang boleh nikmati apabila mereka mengamalkan pengambilan susu kambing. Kebanyakan daripada manfaat kesihatan ini datangnya daripada profil nutrisi susu yang dihasilkan kambing. Kandungan seperti vitamin dan mineral yang tinggi menjadikannya sumber vitamin yang cukup bagus. Di samping itu, bagaimana badan manusia menghadam susunya dan juga persamaan struktur khasiat mereka kepada komponen seperti karbohidrat yang terdapat dalam susu badan manusia, menjadikannya alternatif susu badan yang cukup baik. Jika anda risau atau tidak tahu bagaimana untuk memulakan pengambilan susu ini, dapatkan nasihat daripada pakar pemakanan.


Setiap Hari Perangai Pelik Ini Muncul, Perhatikan 10 Tanda OCD Yang Mungkin Anda Alami

Adakah anda mempunyai kebiasaan atau rutin melampau yang menjengkelkan orang lain?Terlalu kerap menggunakan pensanitasi tangan, almari terlebih kemas? Mungkin semua ini adalah sebahagian daripada personaliti dan tabiat anda, tetapi mungkin juga ini menunjukkan masalah yang lebih serius. Pernahkah anda bertanya jika anda mempunyai Kecelaruan Obsesif Kompulsif atau OCD
(Obsessive Compulsive Disorder)
.

Agar sukar untuk membezakan antara OCD dan kecenderungan personaliti, tetapi terdapat 10 corak tabiat yang sangat sinonim dengan OCD.

1. Basuh tangan

Tabiat membasuh tangan atau menggunakan pensanitasi tangan secara melampau adalah sangat lazim dalam kalangan pesakit OCD sehingga diklasifikasikan sebagai satu kategori pesakit OCD. Kecenderungan ini biasanya didorong oleh ketakutan pada kuman (obsesi yang paling biasa ditemui dalam OCD), tetapi ia juga boleh berpunca daripada ketakutan untuk membuat orang lain sakit atau tidak mahu terasa tidak suci atau tidak bermoral.

Bila patut dapatkan bantuan:
 Jika anda berfikir tentang kuman walaupun selepas mencuci tangan, bimbang tidak menyental secukupnya, atau mempunyai ketakutan yang tidak rasional tentang penyakit (seperti mendapat HIV daripada troli beli-belah), ini mungkin menjadi tanda bahawa tabiat basuh tangan anda adalah kompulsif. Rutin mencuci tangan yang melampau seperti perlu mencuci lima kali dan perlu memastikan sabun melalui di bawah setiap kuku juga merupakan satu lagi tanda.

2. Tabiat Membersih Melampau

Mereka yang mempunyai tabiat OCD membasuh tangan juga cenderung membersih secara melampau. Sama seperti membasuh tangan, pembersihan rumah merupakan cara untuk mereka meredakan germafobia (fobia kepada kuman) atau rasa tidak suci. Walaupun membersih dapat membantu mengatasi fikiran-fikiran yang obsesif, keredaannya tidak lama, dan keinginan untuk membersih sering kali lebih kuat pada waktu berikutnya.

Bila patut dapatkan bantuan:
 Jika anda menghabiskan masa berjam-jam sehari untuk membersih, ini berkemungkinan berkaitan dengan OCD, tetapi agak sukar untuk menentukan jika membersih sejam sehari merupakan tanda OCD. Semuanya bergantung kepada kesan jika anda berhenti. Jika anda berasa sangat cemas dan takut jika berhenti, demikian adalah tanda OCD.

3. Kerap memeriksa

Apa yang dipanggil tingkah laku memeriksa- kembali sebanyak tiga, empat, mahupun 20 kali untuk memastikan ketuhar telah dimatikan atau pintu depan dikunci – adalah tingkah laku kompulsif yang paling kerap dikaitkan dengan OCD, yang menjejaskan hampir 30% orang yang mengalami gangguan tersebut. Seperti tingkah laku kompulsif lain, tabiat memeriksa ini boleh didorong oleh pelbagai obsesi, mulai dari ketakutan untuk tercedera kepada rasa tidak bertanggungjawab yang mendalam.

Bila patut dapatkan bantuan:
Adalah perkara biasa untuk memeriksa semula sesuatu sekali-sekala. Tetapi jika tabiat memeriksa ini mengganggu dengan kehidupan harian anda (contohnya, membuat anda terlambat untuk bekerja), atau menjadi ritual yang tidak boleh anda tinggalkan, ia mungkin menjadi tanda OCD. Anda mungkin juga mempunyai tabiat memeriksa pada bilangan tertentu, contohnya, perlu memeriksa pintu tepat sebanyak 3 kali setiap kali mengunci.

4. Mengira

Sesetengah orang dengan OCD melakukan tugas mengikut corak angka tertentu atau menghitung kepada diri sendiri seperti yang mereka lakukan setiap hari (seperti menaiki tangga atau memberihkan). Tingkah laku ini boleh didorong oleh fikiran tahyul. Sebagai contoh, kepercayaan bahawa nombor tujuh adalah nombor baik sehingga berasa mereka akan menyakiti diri mereka atau orang lain jika mereka tidak mengambil tujuh langkah pada satu masa.

Bila patut dapatkan bantuan:
Semuanya bergantung sama ada tingkah laku tersebut masuk akal atau tidak dalam hidup anda. Mengira boleh menjadi rutin yang baik ketika anda berjalan ke kereta atau naik tangga ke pejabat anda. Jika tidak mengganggu diri anda atau orang lain, tiada masalah. Tetapi jika anda tidak dapat mengeluarkan nombor daripada fikiran anda, anda memerlukan pemerhatian lanjut doktor.

5. Penyusunan

Orang dengan OCD boleh melakukan penyusunan ke tahap kesempurnaan. Ia perlu kelihatan tepat, simetrikal, dengan bilangan benda yang tepat. Kesanggupan ini sering didorong oleh obsesi mengenai keteraturan dan simetri.

Bila patut dapatkan bantuan:
 OCD dinilai apabila kekemasan dan keteraturan tersebut bukan lagi sesuatu yang anda sukakan, tetapi satu ‘keperluan’. Mereka yang gemar mengemas dan menyusun barang berbeza berbanding pesakit OCD yang mungkin tidak mahu mengemas tetapi merasakannya sebagai satu keperluan untuk meredakan rasa cemas mereka.

6. Takut ditimpa musibah

Semua orang sekali-sekala mempunyai pemikiran tentang kemungkinan ditimpa kemalangan  atau keganasan. Kajian menunjukkan semakin anda cuba untuk mengelakkan pemikiran seperti ini, semakin ia memasuki fikiran anda, lebih-lebih lagi bagi mereka yang mempunyai OCD. Mereka mungkin berusaha keras menekan pemikiran ini, atau mereka mungkin bertindak balas dengan berlebihan kepada perasaan ini kerana merasakannya tidak wajar.

Bila patut dapatkan bantuan:
 Adalah penting untuk mengetahui bahawa kita semua mempunyai pemikiran sebegini sekali-sekala. Tetapi ia boleh menjadi tanda OCD jika memikirkan anda mungkin dirompak menyebabkan anda mengelakkan kawasan yang sebenarnya selamat, atau jika kebimbangan terhadap keselamatan ibu anda mendorong anda untuk menelefonnya beberapa kali sehari.

7. Pemikiran seksual yang tidak dikehendaki

Seperti pemikiran tentang keganasan, pemikiran yang tidak diingini tentang tingkah laku seksual yang tidak patut atau diluar tabii sering berlaku dalam OCD. Pesakit mungkin bayangkan seketika bahawa mereka akan meraba rakan sekerja mereka atau mencabul anak kecil, atau tertanya-tanya jika mereka mempunyai kecenderungan kepada sesama jantina atau jantina berlawanan.

Bila patut dapatkan bantuan:
Kebanyakan orang mampu menghentikan fikiran sebegini dengan meyakinkan diri mereka bahawa mereka tidak pernah berniat berbuat sedemikian dan fikiran tersebut bukanlah menggambarkan keperibadian sebenar mereka. Tetapi seseorang yang mengalami OCD akan berfikir, ‘Fikiran ini sangat mengerikan, tiada siapa yang mempunyainya, adakah ini menggambarkan diri saya yang sebenar?’ Menukar tingkah laku anda akibat daripada pemikiran ini seperti menghindari rakan anda yang homoseksual atau rakan sekerja yang pernah anda fikirkan secara seksual, adalah tanda OCD.

8. Terlebih fikir dalam perhubungan

Mereka yang mempunyai OCD diketahui menganalisis secara obsesif hubungan mereka dengan rakan-rakan, rakan sekerja, pasangan romantik, dan ahli keluarga. Sebagai contoh, mereka mungkin akan berfikir berlebihan sama ada komen mereka melukakan hati rakan sekerja di pejabat, atau sama ada salah faham kecil merosakkan hubungan romantis. Pemikiran sebegini mungkin mencerminkan rasa tanggungjawab yang berlebihan dan kesulitan menerima ketidakpastian.

Bila patut dapatkan bantuan:
Putus cinta boleh membuatkan siapa jua ‘obses’ menganalisis hubungan dengan kekasih lama. Tapi bagi mereka yang mempunyai OCD, mereka tidak dapat berhenti berfikir tentangnya dan melarat hingga membawa kepada rasa tidak yakin diri yang berlebihan atau takut menjadi orang yang teruk.

9. Sentiasa mengharapkan kepastian

Salah satu cara orang dengan OCD cuba menenangkan kebimbangan mereka adalah dengan bertanya pendapat rakan dan keluarga mereka. Jika mereka bimbang peristiwa lepas memalukan diri, misalnya, mereka mungkin berulang kali meminta rakan untuk menghidupkan semula kejadian itu. Meminta rakan-rakan untuk menentukan sama ada rumah kelihatan kotor atau tidak juga mungkin merupakan strategi mengelakkan tingkah laku kompulsif.

Bila patut dapatkan bantuan:
 Semua orang menggunakan rakan mereka sebagai penjamin perasaan, tetapi jika anda mendapati diri anda kerap mengulang soalan yang sama berulang-ulang atau jika rakan anda menyedari anda melakukannya- ini mungkin menunjukkan OCD.

10. Membenci Rupa Sendiri

Body dysmorphic disorder (BDD)
adalah keadaan yang berkaitan dengan OCD di mana pesakit gemar menelek bahagian badan yang mereka anggap tidak normal atau tidak menarik- kebiasaannya hidung, kulit, atau rambut. Tidak seperti gangguan pemakanan, BDD tidak melibatkan tumpuan kepada perubahan berat badan atau diet. Pemikiran obsesif yang dikaitkan dengan BDD sangat serupa dengan yang dilihat di OCD. Ramai orang yang mempunyai BDD juga mempunyai OCD dan bimbang tentang kebersihan badan dan rupa badan mereka.

Bila patut dapatkan bantuan:
 Adalah perkara biasa untuk tidak menyukai beberapa aspek fizikal anda. Tetapi orang yang mempunyai BDD boleh menghabiskan berjam-jam sehari memerhati cermin. Anda mungkin berfikir berlebihan tentangnya dan menyangka orang lain juga berfikiran sama tentang bahagian badan anda tersebut sehingga anda mengelakkan diri daripada berada di sekeliling orang.


Bagaimana Berlari Menguatkan Tulang Anda?

Berlari telah terbukti dapat memberikan pelbagai manfaat kesihatan. Ia mengekalkan bentuk tubuh anda dan menguatkan bukan sahaja jantung dan arteri anda tetapi juga tulang anda.

Berlari membuatkan tulang anda semakin kuat

Untuk setiap langkah larian, anda meletakkan tekanan besar pada tulang apabila kaki anda menyentuh tanah. Disebabkan ini berlari disebut sebagai aktiviti berimpak tinggi kerana tekanan yang dikenakan pada tulang dan sendi anda semasa berlari lebih tinggi daripada aktiviti lain (contohnya, berjalan). Tulang adalah tisu hidup, yang bermaksud ia dapat bertindak balas terhadap tekanan dengan bertambah kuat agar dapat menyokong seluruh tubuh anda seperti sepatutnya.

Berlari meningkatkan ketumpatan tulang

Kesan berlari pada tulang anda juga akan mempengaruhi ketumpatannya. Ketumpatan tulang anda menentukan jumlah tulang mineral pada tulang anda. Orang yang mempunyai risiko ketumpatan tulang yang rendah mengalami osteoporosis, satu keadaan di mana tulang seseorang melemahkan dan memecah dengan sendiri. Walaupun aktiviti berdampak rendah, seperti berjalan, tidak mempunyai kesan ke atas ketumpatan tulang, berjalan meningkatkan ketumpatan tulang anda dengan ketara. Amalan berjalan pada usia muda dipercayai merangsang pengeluaran mineral tulang, dengan itu mencegah kehilangan tulang dan mengurangkan risiko osteoporosis di kemudian hari.

Jarak yang disyorkan untuk keputusan positif ialah 20 hingga 30 km setiap minggu. Adalah dinasihatkan untuk pelari tidak melebihi had kerana terlalu banyak senaman boleh meningkatkan tahap kortisol dalam darah seseorang. Kortisol berlebihan boleh menyebabkan kerosakan kekal pada tisu tulang anda. Menurut kajian, pelari yang mencapai 90 km seminggu sebenarnya mempunyai ketumpatan tulang lebih rendah berbanding orang yang menjalani kehidupan yang tidak aktif.

Bagaimana berlari untuk tulang anda

Tulang anda akan digunakan untuk berjalan dan berhenti berkembang. Oleh itu, anda perlu secara beransur-ansur meningkatkan jumlah aktiviti anda dari semasa ke semasa sehingga anda mencapai jumlah yang disyorkan. Jika anda baru sahaja mula, jangan cuba melengkapkan laluan sejauh 20 kilometer pada percubaan pertama. Tubuh anda memerlukan jumlah masa yang tepat untuk menyesuaikan diri, terutamanya jika ia terlalu lama tidak aktif. Tergesa-gesa hanya akan menyebabkan kecederaan dan masalah kesihatan yang buruk.

Untuk mencapai kesan maksimum, anda perlu merancang rutin berjalan dan mengekalkannya. Perubahan hanya boleh dibuat selepas beberapa minggu. Oleh kerana berlari tidak dapat mempengaruhi semua tulang dalam tubuh anda, anda perlu menggabungkannya dengan latihan senaman berat yang lain untuk meningkatkan ketumpatan tulang di tempat lain.